qundao/data-zh-poetry huggingface dataset:
湖海壮游卷为宗人养浚赋
作者：程敏政
朝代：明

小结行窝岁月深，江山随处足登临。肯因见月生羁思，只恐看花负赏心。几抹丹青湖上景，一番丝竹郢中音。酒酣应笑长安客，赤日黄尘两未禁。
湘渚推篷图
作者：程敏政
朝代：明

鹧鸪声残春水足，倒影横斜万枝绿。何人江上晓推篷，入眼浑疑舞鸾鹄。此君自是出尘表，怪底人称可医俗。雨中乱点啼痕斑，月下清敲佩声玉。峥嵘头角更堪喜，莫遣行庖误相斸。临风欲唤文湖州，听取新翻竹枝曲。
溪西竹屋
作者：程敏政
朝代：明

万斛清风扫市喧，忽惊西郭有淇园。碧云冉冉摇香细，苍雪纷纷落影繁。沙径逶迤通活水，石台虚敞对幽轩。酒酣欲刻琅玕节，诗句深惭旧掖垣。
溪西竹屋卷为陈千户赋
作者：程敏政
朝代：明

看竹何时径出城，溪西亭上濯尘缨。青山入座真成画，白鸟迎人似结盟。风外懒便纱帽侧，雨前凉爱葛衣轻。颇闻地主能延客，饮力何如阮步兵。
满江红·南山道中晚秋
作者：程敏政
朝代：明

九月南山，犹未觉、园林秋意。无远近、丹枫黄叶，翻成佳丽。风外磬声知有寺，云中犬吠疑无地。见孤峰、淡淡扫蛾眉，当空际。脩竹里，柴门闭。古木下，渔舟系。更牛背两两，儿童相戏。素练摇江明一鹭，黄云漫陇飞双雉。喜农家、细麦早纤纤，青如罽。
满江红·寿盛都宪七十
作者：程敏政
朝代：明

七十高年，冰壑老、重逢华旦。喜江上、白鸥新社，初分一半。句曲道人朝送酒，武夷仙子晴张幔。望弧南、一点老人星，当空烂。抚桑柘，无羁绊。有松竹，堪娱玩。更埙篪迭奏，儿童争看。爱国久惊霜鬓短，怡年未觉朱颜换。愿自今、花甲两周来，从头算。
漂母祠
作者：程敏政
朝代：明

一饭难忘老妪恩，崇祠应出旧王孙。平生推食蒙知己，肯不捐躯答至尊。
潜川汪惟悦父母双寿
作者：程敏政
朝代：明

一堂偕老重潜川，丹颊明明未白颠。岩下送香春泛斝，弧南腾彩夜当筵。寻常花甲增高算，远近租丁服上田。养志有人誇令子，鹤筒遥寄寿生篇。
潭渡过黄孝子家
作者：程敏政
朝代：明

路当溪口净无沙，正及前朝孝子家。石表旧阡存劫火，树围新庙锁烟霞。遗芳焯焯青编在，世事悠悠白日斜。来往客途惊岁晚，临风无计荐香茶。
灵谷寺与汪庶子平江伯司马侍御王给事严正学联句
作者：程敏政
朝代：明

翠盖亭亭立万松，宝坊遥倚白云峰。元戎肯结新诗社，词客能谈旧讲宗。分供泉香思瀹茗，隔林风定忽闻钟。胜游总是文章彦，千古兰亭可继踪。灵谷依然古迹存，松间同踏旧苔痕。几湾碧水分围寺，一路青山直到门。疏柳亸阴连下界，轻云将雨过前村。眼中风景真如画，吟赏何妨到日昏。钟阜东来一径深，偶因名胜访祇林。鸟衔桂子僧前落，帘捲山光户外侵。万里长江供远望，六朝遗迹助豪吟。重来更有他年约，肯为尘缘负赏心。冠盖联翩胜地来，登高便觉好怀开。金陵王气传千古，玉署文光烛上台。祖饯莫辞今日醉，使槎将及晚秋回。人生会晤浑无几，一任昏钟落日催。高秋时节快登临，云外僧房竹院深。一啜清茶忘世味，偶听多贝了禅心。小童解作天魔舞，佳客能成白雪吟。乐事正逢休暇日，玉壶莫放酒停斟。胜日来游到上方，松阴深处石泉香。穿林喜有双僧引，把菊宁无一醉偿。秋景恰和诗兴好，宦心那似野情长。高歌纵饮忘归路，回首青山又夕阳。王气腾空近祖陵，梵宫深护白云层。青山入坐岚光重，翠柏当轩爽思凝。下界尘氛浑不到，上方楼阁记曾登。醉来拟刻杯间竹，欲写新诗恐未能。
灵谷寺与汪庶子平江伯司马侍御王给事严正学联句·其一
作者：程敏政
朝代：明

翠盖亭亭立万松，宝坊遥倚白云峰。元戎肯结新诗社，词客能谈旧讲宗。分供泉香思瀹茗，隔林风定忽闻钟。胜游总是文章彦，千古兰亭可继踪。
灵谷寺与汪庶子平江伯司马侍御王给事严正学联句·其七
作者：程敏政
朝代：明

王气腾空近祖陵，梵宫深护白云层。青山入坐岚光重，翠柏当轩爽思凝。下界尘氛浑不到，上方楼阁记曾登。醉来拟刻杯间竹，欲写新诗恐未能。
灵谷寺与汪庶子平江伯司马侍御王给事严正学联句·其三
作者：程敏政
朝代：明

钟阜东来一径深，偶因名胜访祇林。鸟衔桂子僧前落，帘捲山光户外侵。万里长江供远望，六朝遗迹助豪吟。重来更有他年约，肯为尘缘负赏心。
灵谷寺与汪庶子平江伯司马侍御王给事严正学联句·其二
作者：程敏政
朝代：明

灵谷依然古迹存，松间同踏旧苔痕。几湾碧水分围寺，一路青山直到门。疏柳亸阴连下界，轻云将雨过前村。眼中风景真如画，吟赏何妨到日昏。
灵谷寺与汪庶子平江伯司马侍御王给事严正学联句·其五
作者：程敏政
朝代：明

高秋时节快登临，云外僧房竹院深。一啜清茶忘世味，偶听多贝了禅心。小童解作天魔舞，佳客能成白雪吟。乐事正逢休暇日，玉壶莫放酒停斟。
灵谷寺与汪庶子平江伯司马侍御王给事严正学联句·其六
作者：程敏政
朝代：明

胜日来游到上方，松阴深处石泉香。穿林喜有双僧引，把菊宁无一醉偿。秋景恰和诗兴好，宦心那似野情长。高歌纵饮忘归路，回首青山又夕阳。
灵谷寺与汪庶子平江伯司马侍御王给事严正学联句·其四
作者：程敏政
朝代：明

冠盖联翩胜地来，登高便觉好怀开。金陵王气传千古，玉署文光烛上台。祖饯莫辞今日醉，使槎将及晚秋回。人生会晤浑无几，一任昏钟落日催。
点绛唇·元夕大雨
作者：程敏政
朝代：明

满意鳌山，一天星月交相射。春霖无藉。误却千金夜。院落沉沉，坐看灯花谢。情难写。佳期再也。须问天公借。
焚香联句
作者：程敏政
朝代：明

斋夜对炉咏，兹谋出于佥。旃檀爇幽眇，棐几增芳严。瑰材藉珍重，烈势防太炎。远闻觉逾胜，默叩如有占。片云陡惊散，一星歘疑？。口浥曹溪流，耳割昆崙尖。氤氲烛映屏，缥缈风回幨。坳深隐金粟，火褪委红盐。芸怜书蠹辟，麝恐庭花嫌。当窗喷宝鸭，隔研萦铜蟾。畹兰格调绝，阁梅风味添。情通一瓣夐，剂许百和兼。循床袭青绫，拂卷凝湘缣。输情已绳直，逊意仍蛟潜。咀华厌鸡舌，采沬婴龙髯。笼烟袖双握，拨地匕屡拈。气合惬俱化，心耽惧非廉。继美荐奇印，留芳下重帘。甲暖螺蜕腥，班销鹧归燖。宁为羃广展，不作吹轻纤。春原得孤嗔，晓殿思遥瞻。透隙忽已駚，入虚澹相淹。升腾各登鼎，琐碎或在奁。妙遣荤秽屏，馨达神明忺。终陪画省直，不受歌尘黏。薄温变寒室，长力穷宵签。静喜日照席，深宜私覆檐。非同火山炽，何忧木天黔。吟鼻讵堪拥，德芬方共厌。燕寂未经宿，呼童惜馀甜。
焚香联句
作者：程敏政
朝代：明
体裁：古风

斋夜对炉咏，兹谋出于佥。旃檀爇幽眇，棐几增芳严。瑰材藉珍重，烈势防太炎。远闻觉逾胜，默叩如有占。片云陡惊散，一星歘疑�。口浥曹溪流，耳割昆崙尖。氤氲烛映屏，缥缈风回幨。坳深隐金粟，火褪委红盐。芸怜书蠹辟，麝恐庭花嫌。当窗喷宝鸭，隔研萦铜蟾。畹兰格调绝，阁梅风味添。情通一瓣夐，剂许百和兼。循床袭青绫，拂卷凝湘缣。输情已绳直，逊意仍蛟潜。咀华厌鸡舌，采沬婴龙髯。笼烟袖双握，拨地匕屡拈。气合惬俱化，心耽惧非廉。继美荐奇印，留芳下重帘。甲暖螺蜕腥，班销鹧归燖。宁为羃广展，不作吹轻纤。春原得孤嗔，晓殿思遥瞻。透隙忽已駚，入虚澹相淹。升腾各登鼎，琐碎或在奁。妙遣荤秽屏，馨达神明忺。终陪画省直，不受歌尘黏。薄温变寒室，长力穷宵签。静喜日照席，深宜私覆檐。非同火山炽，何忧木天黔。吟鼻讵堪拥，德芬方共厌。燕寂未经宿，呼童惜馀甜。
焚香联句
作者：程敏政
朝代：明

斋夜对炉咏，兹谋出于佥。旃檀爇幽眇，棐几增芳严。瑰材藉珍重，烈势防太炎。远闻觉逾胜，默叩如有占。片云陡惊散，一星歘疑𤏖。口浥曹溪流，耳割昆崙尖。氤氲烛映屏，缥缈风回幨。坳深隐金粟，火褪委红盐。芸怜书蠹辟，麝恐庭花嫌。当窗喷宝鸭，隔研萦铜蟾。畹兰格调绝，阁梅风味添。情通一瓣夐，剂许百和兼。循床袭青绫，拂卷凝湘缣。输情已绳直，逊意仍蛟潜。咀华厌鸡舌，采沬婴龙髯。笼烟袖双握，拨地匕屡拈。气合惬俱化，心耽惧非廉。继美荐奇印，留芳下重帘。甲暖螺蜕腥，班销鹧归燖。宁为羃广展，不作吹轻纤。春原得孤嗔，晓殿思遥瞻。透隙忽已駚，入虚澹相淹。升腾各登鼎，琐碎或在奁。妙遣荤秽屏，馨达神明忺。终陪画省直，不受歌尘黏。薄温变寒室，长力穷宵签。静喜日照席，深宜私覆檐。非同火山炽，何忧木天黔。吟鼻讵堪拥，德芬方共厌。燕寂未经宿，呼童惜馀甜。
燕都石鼓题广人黄瑛江湖胜览卷
作者：程敏政
朝代：明

岐阳埋没草离离，汴省燕都叹屡移。一代文章存鸟迹，百年风雨蚀鼍皮。摩挲尚识宗周器，题跋谁镌蒙古辞。却爱胜游黄叔度，孔庭怀古立多时。
爱山亭为赵梦麟主事赋
作者：程敏政
朝代：明

北固山前水一湾，小亭遥对数峰閒。要贪紫翠来窗几，日日呼童莫掩关。海岳庵头石路通，结茅人似米南宫。醉来徙倚穷双目，误指青山作画中。
爱山亭为赵梦麟主事赋·其一
作者：程敏政
朝代：明

北固山前水一湾，小亭遥对数峰閒。要贪紫翠来窗几，日日呼童莫掩关。
爱山亭为赵梦麟主事赋·其二
作者：程敏政
朝代：明

海岳庵头石路通，结茅人似米南宫。醉来徙倚穷双目，误指青山作画中。
献县望河间献王墓
作者：程敏政
朝代：明

吕嬴播虐燄，天下无典籍。楚贼嗣其凶，掌故不能匿。迨彼马上公，儒者犹失职。更化凡几年，书禁始销熄。斯文天有意，宗贤起王国。开府两河间，恭文自天识。悯兹简册灰，访购靡馀力。遂令先王书，次第乃有得。缅怀仁义风，礼乐馀汉策。高丘献城东，寒日下荆棘。后生已千载，私淑仰遗德。
玄武湖
作者：程敏政
朝代：明

梁陈遗迹久消磨，分派都成太液波。此日承平人更乐，夕阳洲上采菱歌。
率口族人燕予世忠行祠
作者：程敏政
朝代：明

忠壮行祠率水边，锦屏银烛夜张筵。祖宗望出南朝上，子姓分当北宋前。谈麈频挥人似雨，劝筹交错酒如泉。相违记取重逢日，万里鸥波解绶年。
王介翁画梅为文远赋
作者：程敏政
朝代：明

仙子凌波立晚风，铅华消尽玉奁空。横斜瘦影无人见，写入溅溅石濑中。玛瑙坡前夜色凉，天风吹彻缟衣香。平生自守冰霜节，不共嫦娥斗晓妆。一分春色望中深，点点瑶英缀石林。江路雪花空似掌，可能埋没岁寒心。晓霭轻笼玉雪颜，暗香摇动水云閒。依稀认得湖中景，僧舍茶烟午过山。
王介翁画梅为文远赋·其一
作者：程敏政
朝代：明

仙子凌波立晚风，铅华消尽玉奁空。横斜瘦影无人见，写入溅溅石濑中。
王介翁画梅为文远赋·其三
作者：程敏政
朝代：明

一分春色望中深，点点瑶英缀石林。江路雪花空似掌，可能埋没岁寒心。
王介翁画梅为文远赋·其二
作者：程敏政
朝代：明

玛瑙坡前夜色凉，天风吹彻缟衣香。平生自守冰霜节，不共嫦娥斗晓妆。
王介翁画梅为文远赋·其四
作者：程敏政
朝代：明

晓霭轻笼玉雪颜，暗香摇动水云閒。依稀认得湖中景，僧舍茶烟午过山。
王司言仪宾园亭夜酌与李世贤学士李符卿士钦联句二首
作者：程敏政
朝代：明

一天凉雨及时来，花有红香菜有台。亭上正堪寻旧约，檐前无复见飞埃。当空霁月光逾烛，贴水新荷浅胜杯。从此不劳游别圃，主人家世长三槐。主家亭馆隔红尘，秉烛传觞更可人。花影参差摇绮席，漏声迢递下严宸。庭涵秋意虫初响，座挹寒光兔欲驯。后会有期宁待约，乘閒来处即佳辰。
王司言仪宾园亭夜酌与李世贤学士李符卿士钦联句二首·其一
作者：程敏政
朝代：明

一天凉雨及时来，花有红香菜有台。亭上正堪寻旧约，檐前无复见飞埃。当空霁月光逾烛，贴水新荷浅胜杯。从此不劳游别圃，主人家世长三槐。
王司言仪宾园亭夜酌与李世贤学士李符卿士钦联句二首·其二
作者：程敏政
朝代：明

主家亭馆隔红尘，秉烛传觞更可人。花影参差摇绮席，漏声迢递下严宸。庭涵秋意虫初响，座挹寒光兔欲驯。后会有期宁待约，乘閒来处即佳辰。
王天禄侍御为玲侄写山水便面
作者：程敏政
朝代：明

豸冠趣在丹青表，公子情多山水中。六月高堂不知暑，向人随手拂清风。
王封君哀挽
作者：程敏政
朝代：明

闻说方瞳似水清，正宜高卧享松龄。金茎忽尽仙人露，玉宇空瞻处士星。李白跨鲸游未返，庄周成蝶梦难醒。烟霞痼疾谁堪疗，月旦遗风尚可听。压座词章轻白雪，及门声价起青萍。教条严胜师儒馆，乡约公于守令厅。尘里冠缨长谢手，山间丘壑自忘形。延交屡结新诗垒，睦族重开旧谱亭。作赋不惭心似铁，守箴能戒口如瓶。阶盈兰玉人夸谢，城隔芙蓉主换丁。悲入夜阑鱼钓冷，坐看春尽鹿车停。歌郎泪下风中烛，吊客魂销雨后铃。滚滚年光嗟化鹤，飘飘身事等流萤。丰姿彷佛惟馀画，手泽分明却在庭。百岁难酬鸿鹄志，九霄先振凤凰翎。朝行渐已登三事，家训由来本一经。牲鼎几回供祖庙，丝纶重叠下王廷。社中拟入先生祀，冢上还劳太史铭。枫树落霜天冉冉，蘋花摇日水泠泠。怀贤定有观风使，下马时来问典刑。
王推府许同游黄山忽至潜口告别
作者：程敏政
朝代：明

公暇来乘半日閒，却将游劵负青山。剡溪自熟君家例，莫怪中途冒雨还。
王黄门李推府京华冬夜酌别诗次韵
作者：程敏政
朝代：明

月上离筵夜停烛，霜满寒柯鸦竞宿。登科曾喜花共簪，待漏终期佩联玉。一尊莫慰征车早，欲挽银河助倾倒。直道无忧行路难，旸谷云开碧天皛。
玩芳亭为段太监次西涯韵
作者：程敏政
朝代：明

沿径入芳园，萧然觉尘迥。起登罨画亭，四望如野景。平生汉阴志，俛仰惭掣绠。墙竹来清风，水花破幽泂。主人性爱客，时遣送佳茗。摩挲灵璧峰，孰是仇池境。妙哉泉石趣，蕞尔车徒骋。草色侵帘帏，芸香袭衣领。为和郢中篇，烦心坐来省。
珍侄求诗赠萧挥使奉表入贺还温州
作者：程敏政
朝代：明

闻道英姿有父风，一函称庆大明宫。忽瞻夜斗辞都下，远溯春涛向浙东。征旆小分官柳绿，离觞清浥渚花红。无由识面东风里，试子论文说剑中。
琴月斋为姑苏顾君赋
作者：程敏政
朝代：明

子夜群动息，虚斋敞前楹。美人耿不寐，起弄朱丝绳。肃肃天宇高，璧月流晶荧。霓裳非雅歌，丛桂多古声。幽怀浩然泻，纷纷竟何营。
琴鹤东人为广人何式之赋
作者：程敏政
朝代：明

小揽山中盛丘壑，朅有幽人恣行乐。坐间时弄七弦琴，到处还随九皋鹤。春波澹荡风日清，耳畔忽闻环佩声。古人虽往古音在，坐使一川鱼鸟惊。石径盘回绝尘侣，砂顶昂藏缟衣举。幽人鼓掌一和之，万里閒云自容与。君不见蜀川太守报政成，一鹤一琴随马行。又不见义山诗人杀风景，煮鹤烧琴对佳境。幽人不求禄二千，幽人不赋西昆篇。祇与双清作东道，见者一任称何仙。燕歌赵舞人争爱，毕竟谁宾复谁介。何如琴鹤共平生，清誉长传岭南界。
琼岛春云应制
作者：程敏政
朝代：明

五色氤氲晓未开，一春长绕玉峰来。成祥顷刻非无意，行雨分明是有才。御气远通花萼殿，灵根偏护柏梁台。望中忽感从龙念，恐有遗贤在草莱。
琼林侍宴次定西侯韵二首
作者：程敏政
朝代：明

胪唱三终扇影分，口承天语下红云。綵旗绚日春城见，玉漏含风午阁闻。一代衣冠沾镐宴，九天星斗焕奎文。东风拂面恩如海，不待宫壶已就醺。南宫春宴一番新，首席还当柱国人。莲社赋诗曾倚马，柳营传檄旧分麟。三公锡宠联黄阁，多士随班谢紫宸。共说得贤今最盛，词章千古陋隋陈。
琼林侍宴次定西侯韵二首·其一
作者：程敏政
朝代：明

胪唱三终扇影分，口承天语下红云。綵旗绚日春城见，玉漏含风午阁闻。一代衣冠沾镐宴，九天星斗焕奎文。东风拂面恩如海，不待宫壶已就醺。
琼林侍宴次定西侯韵二首·其二
作者：程敏政
朝代：明

南宫春宴一番新，首席还当柱国人。莲社赋诗曾倚马，柳营传檄旧分麟。三公锡宠联黄阁，多士随班谢紫宸。共说得贤今最盛，词章千古陋隋陈。
琼花
作者：程敏政
朝代：明

贪看江都第一春，龙舟元不为东巡。閒花亦自能倾国，何况当时解语人。
瓜州遇同年鲍栗之通判二绝
作者：程敏政
朝代：明

满路人称鲍叔贤，一尊相见暮江边。长安陌上看花处，回首春风十四年。楚山如画水如蓝，乡思纷纷渐不堪。今夜瓜州滩上宿，便从江北梦江南。
瓜州遇同年鲍栗之通判二绝·其一
作者：程敏政
朝代：明

满路人称鲍叔贤，一尊相见暮江边。长安陌上看花处，回首春风十四年。
瓜州遇同年鲍栗之通判二绝·其二
作者：程敏政
朝代：明

楚山如画水如蓝，乡思纷纷渐不堪。今夜瓜州滩上宿，便从江北梦江南。
用前韵二首与宣溪
作者：程敏政
朝代：明

选胜同来窃供茶，晤言终日愧投瓜。幽人泉上堪刳竹，短簿祠前访种花。山犬不惊随鹤氅，野僧如悔认星槎。老天故尔供吟啸，容我登临直到家。重揖山灵欲酹茶，秋风今熟几回瓜。题名石裂攒金薤，殉剑池深冷铁花。诗垒众降新立帜，酒船如泊小浮槎。烦君并作南游录，乞与儿孙记两家。
用前韵二首与宣溪·其一
作者：程敏政
朝代：明

选胜同来窃供茶，晤言终日愧投瓜。幽人泉上堪刳竹，短簿祠前访种花。山犬不惊随鹤氅，野僧如悔认星槎。老天故尔供吟啸，容我登临直到家。
用前韵二首与宣溪·其二
作者：程敏政
朝代：明

重揖山灵欲酹茶，秋风今熟几回瓜。题名石裂攒金薤，殉剑池深冷铁花。诗垒众降新立帜，酒船如泊小浮槎。烦君并作南游录，乞与儿孙记两家。
用韵别宣溪弟待魁世选
作者：程敏政
朝代：明

江派分流作两程，离愁无奈水无情。推篷几阅閒风雨，落笔真怜好弟兄。镜里年华青鬓改，社中心事白鸥明。凤毛麟角宁终困，努力相期在后生。
甲午六月二十二日闻四龙挂空中大雨
作者：程敏政
朝代：明

迅雷殷殷声动地，一阵灵风送阴气。忽见四龙垂半空，头角犹在乌云中。三龙蜿蜒只摇尾，一龙爪欲翻海水。须臾分向东西行，大雨飒飒如盆倾。奇观最是神龙变，卧病空床不相见。坐闻客语心茫然，叶公之图人浪传。
甲寅元日斋居次韵倪舜咨宗伯
作者：程敏政
朝代：明

五十悠悠白发新，北来俄及帝城春。天人有庆占丰岁，郊庙相仍卜上旬。客刺暂劳停左顾，颂声长耻劝东巡。明时事业夔龙在，愿守遗经候紫宸。
甲寅岁八月廿七日过大监戴公城东清适园亭漫成一律
作者：程敏政
朝代：明

雨后晴沙不作泥，路回深巷忽闻鸡。黄交稚菊栽初盛，绿上新蔬剪未齐。尘外画缣谁布景，眼前诗橐好分题。主人莫讶难相见，绕屋滩声似剡溪。
甲寅除夕饯岁有作时
作者：程敏政
朝代：明

朝元先自拭宫袍，守岁仍呼煖浊醪。三品职衔愁不称，一年诗债幸粗逃。东风暗转窥蓬户，北雪公添入鬓毛。更属小儿须早起，扈行仙仗莫辞劳。
画兰
作者：程敏政
朝代：明

九畹风来春昼长，深林馥馥闻幽香。紫蕤数茎叶剑绿，耻与百卉争妍妆。广文爱兰如爱友，绕诵离骚不停口。一朝乘化去弗还，寂寞芳丛委榛莠。过庭有子专城居，生绡貌得真璠玙。修篁奇石相映带，高洁宛露冰霜馀。罔极情深花自好，名笔何须雪窗老。儿孙愿比谢家郎，白日高堂镇相保。
画竹
作者：程敏政
朝代：明

墨本惊传抱节君，佩声摇动水苍文。龙孙？？争穿上，凤尾翛翛半入云。满地雪霜甘耐晚，一春红绿耻随群。摩挲欲扫琅玕净，恐有诗题隔坐分。
画竹
作者：程敏政
朝代：明
体裁：七言律诗

墨本惊传抱节君，佩声摇动水苍文。龙孙��争穿上，凤尾翛翛半入云。满地雪霜甘耐晚，一春红绿耻随群。摩挲欲扫琅玕净，恐有诗题隔坐分。
画菖蒲为汪进士乃尊赋
作者：程敏政
朝代：明

拳峰秀岋岋，清池下泠泠。上有菖歜苗，瘦夺莓苔青。人言九节根，食之制颓龄。云谁染毫素，一登君子庭。琴书浥清气，几席来馀馨。重此百阴韭，更数千荚蓂。愿致安期生，相随住岩扃。
画菜
作者：程敏政
朝代：明

嫩甲纤纤浥露青，小斋终日候园丁。不知春到先红紫，几处争开择胜亭。
画鹰
作者：程敏政
朝代：明

一瞬青霄万里风，草间狐兔几回空。不知敛迹惊涛里，却是千人百购中。
留别临清诸宗戚之客寓者
作者：程敏政
朝代：明

北去南来第几番，每劳贤辈候清源。登舟一见非生客，把酒相看即故园。寒水渐消城外闸，短亭遥枕路旁原。王程未发闻津鼓，坐拂溪藤写赠言。
留别士钦
作者：程敏政
朝代：明

一夜台章达冕旒，圣恩如海得归休。却怜故旧多青眼，不道疏慵早白头。耕凿有情还卜颖，简编无分久依刘。独馀晚节生涯在，乐满樵林与钓洲。
留别杨应宁佥宪
作者：程敏政
朝代：明

杨君我良友，一别经几秋。不图今日来，相见古润州。颜色甚憔悴，知子非穷愁。无奈寸草心，更抱苍生忧。蔀斋共蔬食，为子一日留。子才非词藻，立志希前脩。有如霜涧松，不作春花羞。向来稍自见，足应明堂求。我生本迂戆，未老惊白头。负恩合窜殛，徼倖归林丘。子幸不弃我，晤言如有投。感此意不极，翩然愧难酬。萧萧白日雨，黯黯沧江楼。行装已戒晓，鸣榔发孤舟。后会杳难期，岁月如奔流。迟子崇令德，盟言慰朋游。
留别楚英节之二宗侄
作者：程敏政
朝代：明

我行徐济间，望望三日程。波涛杂风雨，满耳皆秋声。吾宗幸多贤，足慰千里情。贰车始告别，水曹复相迎。络绎问起居，道路生光荣。缅怀忠壮公，百世留宗盟。万顷篁墩湖，流泽渊且泓。西亭鄱水深，东下青溪萦。遂令好孙子，联翩发高闳。有如照乘珠，连城价峥嵘。顾我虽壮年，病散终无成。乡心折一寸，白发增几茎。所期在诸阮，努力勤功名。谨无愧世烈，况乃逢休明。淹留势不可，暌违意难平。离离秋草黄，渺渺霜鸿征。酒尽我当发，残阳下高城。
留别沧州守禦赵将军诗三首
作者：程敏政
朝代：明

临河高堞古沧州，一将分符得上游。充国由来好孙子，营平终袭汉家侯。骨肉相违岁几更，偶然离合更关情。家传只有龙韬在，一卷殷勤付馆甥。横海军声震朔庭，土人多失旧图经。高原何处藏弓剑，落日寒云蔓草青。
留别沧州守禦赵将军诗三首·其一
作者：程敏政
朝代：明

临河高堞古沧州，一将分符得上游。充国由来好孙子，营平终袭汉家侯。
留别沧州守禦赵将军诗三首·其三
作者：程敏政
朝代：明

横海军声震朔庭，土人多失旧图经。高原何处藏弓剑，落日寒云蔓草青。
留别沧州守禦赵将军诗三首·其二
作者：程敏政
朝代：明

骨肉相违岁几更，偶然离合更关情。家传只有龙韬在，一卷殷勤付馆甥。
留别济宁周同守
作者：程敏政
朝代：明

忆在成都砚席同，天涯相望几秋鸿。君生向我五年长，行色困人三月中。宦海积薪随下上，客途飘梗定西东。舣舟不尽牵情处，太白楼前柳絮风。
留别淳安刘尹仲和兼呈大司空胡公大参应公诸乡旧
作者：程敏政
朝代：明

淳安曾是歙东乡，地主相留合尽觞。梅雨势添溪涨恶，竹禽声助野歌长。坐惭师席亲元老，语及名途笑漫郎。他日重来订乡约，一廛容我寄渔榔。
留别清化寺旵东明上人
作者：程敏政
朝代：明

过眼流光不自胜，迩来三月共寒灯。凭谁可是忘形客，笑我真成有发僧。别酒定？空腊味，归途闻说解春冰。没林倦鸟心犹悸，莫道城南纸价增。
留别清化寺旵东明上人
作者：程敏政
朝代：明
体裁：七言律诗

过眼流光不自胜，迩来三月共寒灯。凭谁可是忘形客，笑我真成有发僧。别酒定�空腊味，归途闻说解春冰。没林倦鸟心犹悸，莫道城南纸价增。
留别王丹徒公济
作者：程敏政
朝代：明

三十年前同舍郎，行边一笑暂停装。风流文采真吾弟，涉水登山共此觞。壮岁喜君官况好，畏途惊我鬓丝长。诗筒两日频来往，未觉相逢是异乡。
留别蒋长洲克明 其一 篁墩
作者：程敏政
朝代：明

念子天涯久谪官，已看新命出金銮。牛刀小试真言偃，鸥社重寻愧谢安。旧雨故人频对酒，青霄客路正弹冠。明朝又作胥门别，浦树江云两地看。
留别蒋长洲克明 其二 宣溪
作者：程敏政
朝代：明

故人重会阖闾城，十日难禁去住情。沙上暂维青雀舫，尊前初试紫莼羹。汉廷公议还须定，蜀道当时已惯行。不日山林闻邸报，路人应说介推名。
留别蒋长洲克明·篁墩
作者：程敏政
朝代：明

念子天涯久谪官，已看新命出金銮。牛刀小试真言偃，鸥社重寻愧谢安。旧雨故人频对酒，青霄客路正弹冠。明朝又作胥门别，浦树江云两地看。故人重会阖闾城，十日难禁去住情。沙上暂维青雀舫，尊前初试紫莼羹。汉廷公议还须定，蜀道当时已惯行。不日山林闻邸报，路人应说介推名。
留别通州王德明守备
作者：程敏政
朝代：明

将军留客荐离尊，说剑论诗笑语温。塞柳曾窥单骑出，窗芸犹护一经存。牛羊落日京东路，鼓角春风海上屯。肯为傍人讥白面，听君奇策报殊恩。
留题古岩寺时汪州守时夫汪进士仲和及二方生经纶两次候予不至先归
作者：程敏政
朝代：明

十里虹岩走复驯，阿谁知是卧龙身。千年木佛聊同住，五月雷师莫漫嗔。圣水井头消醉渴，妙峰亭上振衣尘。相期两度隳游劵，却恐山灵笑俗人。
留题听松庵次廷韶韵
作者：程敏政
朝代：明

一庵门对老松开，镇日风传万壑哀。古井暗泉寒泻玉，长廊阴雨滑生苔。钟声忽自山中出，人影遥从树杪来。未濯尘缨还自笑，篱根苍犬合惊猜。
留题绩溪
作者：程敏政
朝代：明

绩溪东南来，遥望古仁里。中有程氏居，隐隐入桑梓。缅怀道轩翁，吾宗百世士。眼中聚爱楼，遗训耿在耳。三男如鼎足，等是克家子。崇坊瞰村巷，华构照山址。春霖久初晴，一榻为予启。登堂父兄乐，拥户儿童喜。开奁扣宗牒，张燕出肴醴。夜下灯火明，语笑未能已。忆当百年前，同饮相湖水。今夕乃何夕，会晤复自此。聚散安可常，保族在崇礼。丁宁愿同人，契谊笃终始。明发川途长，思情两难拟。
留题表兄林文秀
作者：程敏政
朝代：明

一官辛苦向淮阴，上世犹传九牧林。壮岁功名须努力，外家兄弟最关心。官河发棹乘春晚，驿馆挑灯语夜深。明日又应分去住，天涯相望各沾襟。
病中不寐简仲弟
作者：程敏政
朝代：明

病中愁不寐，起坐听传筹。拣药求新效，敲棋想旧游。月明窗向晓，雨过簟生秋。独喜王孙草，池塘绿似油。
病中喜雨简季弟
作者：程敏政
朝代：明

病中身贮火，夜觉雨鸣阶。厉气潜收障，清风细入怀。池翻疑倒海，檐瀑似飞厓。咫尺斋居子，欹床有句谐。
病中夜试新茶简二弟戏用建除体
作者：程敏政
朝代：明

建溪新茗如环钩，土人食之除百忧。呼童满注雪乳脚，使我坐失平生愁。朝来定与两难弟，执手共瀹青瓷瓯。腹藁已破五千卷，举身恨不登危楼。玉川成仙几百载，清气渺渺散不收。典衣开怀只沽酒，闭门却笑长安游。
病中斋居兼谢西涯学士见过
作者：程敏政
朝代：明

倚榻萧然不出门，坐听宫漏几黄昏。暑留巾袜斋心惯，病却茶瓜药禁存。竹简有情时共阅，楸枰无偶但空扪。故人秉烛能相访，踏破閒阶碧藓痕。
病后二首
作者：程敏政
朝代：明

布袍寒褪病愔愔，入夜无端蚤虱侵。瘦骨元非食肉相，苦来相吮亦何心。淡羹粗饭坐仍眠，百疾交攒废砚田。造物似教贫未已，迩来并革售文钱。
病后二首·其一
作者：程敏政
朝代：明

布袍寒褪病愔愔，入夜无端蚤虱侵。瘦骨元非食肉相，苦来相吮亦何心。
病后二首·其二
作者：程敏政
朝代：明

淡羹粗饭坐仍眠，百疾交攒废砚田。造物似教贫未已，迩来并革售文钱。
病起
作者：程敏政
朝代：明

卧病经旬久，开窗思有馀。不知秋几许，黄叶满庭除。
癸巳日长至与世贤太史陪祀山陵往反得律诗十首 其一 沙河道中用廉伯赠行韵
作者：程敏政
朝代：明

冷吹抟沙没草莱，日高阴色未全开。人穿败叶林中去，路指荒城尽处回。旅舍晨炊供熟黍，谯楼晚角弄残梅。五年不识风尘苦，两度叨陪李贺来。
癸巳日长至与世贤太史陪祀山陵往反得律诗十首 其七 谒陵用东山岭诗韵
作者：程敏政
朝代：明

十年如梦漆园翁，两度西陵更向东。先帝未归黄泽马，小臣徒抱鼎湖弓。明楼雾气寒初散，御沼冰花煖欲融。想得宸游应恋此，灵舆来下月明中。
癸巳日长至与世贤太史陪祀山陵往反得律诗十首 其三 度东山岭
作者：程敏政
朝代：明

石桥驻马问田翁，一坞深深隔树东。帝子阁前沙似粟，野神祠下路如弓。疏松古涧风微动，细草阴厓雪半融。回望红尘才数里，不知身在乱山中。
癸巳日长至与世贤太史陪祀山陵往反得律诗十首 其九 土城怀古再用世贤韵
作者：程敏政
朝代：明

废堞荒凉水色幽，昔人曾此夜传筹。西风不见龙鸾过，斜日空馀鹿豕游。行旅似闻吹晓角，直更谁复抱寒裯。兴亡总逐浮尘散，输却青山一醉侯。
癸巳日长至与世贤太史陪祀山陵往反得律诗十首 其二 宿昌平再用前韵
作者：程敏政
朝代：明

暂停饥马啄荒莱，寒入重衾手倦开。残雪夜惊双涧合，鲜飙晨送一阳回。前村野色催行李，何处歌声调落梅。明发园陵天尺五，溪山应识我重来。
癸巳日长至与世贤太史陪祀山陵往反得律诗十首 其五 斋所用世贤韵
作者：程敏政
朝代：明

斋居门对此山幽，且拂枯枰角两筹。百里风尘劳法从，四陵云气想宸游。官奴识路行篝火，客子凌寒坐拥裯。不尽往来分榻意，遣情时藉管城侯。
癸巳日长至与世贤太史陪祀山陵往反得律诗十首 其八 再用廉伯韵
作者：程敏政
朝代：明

野樵谁敢斲蒿莱，翠柏阴中兆域开。鹓序衣冠晨拜舞，龙宫星斗夜昭回。宣章道士声如鹤，守影中人发似梅。礼罢不须灯火伴，联镳乘月下山来。
癸巳日长至与世贤太史陪祀山陵往反得律诗十首 其六 再用廉伯韵
作者：程敏政
朝代：明

旋拥山炉爇断莱，疏棂正对土床开。女墙月上催诗就，寝树风残约梦回。雪后弊衾寒似铁，病来吟骨瘦于梅。空山露下人踪灭，忽听铃声枕畔来。
癸巳日长至与世贤太史陪祀山陵往反得律诗十首 其十 入城与世贤别仍用其韵
作者：程敏政
朝代：明

晓过荒城望九重，马蹄偏识旧行踪。河山沃野围京界，烟火连村别县封。露气渐消双凤阙，日华先上万年松。城门暂与君相别，还约联珂觐六龙。
癸巳日长至与世贤太史陪祀山陵往反得律诗十首 其四 用世贤韵
作者：程敏政
朝代：明

东山岭上冻云重，落木寒山有虎踪。薄宦征行非汉使，老农歌颂似尧封。沙痕曳白萦枯苇，日脚垂红透曲松。短策羸骖驱不进，滥骑安得马如龙。
癸巳日长至与世贤太史陪祀山陵往反得律诗十首·沙河道中用廉伯赠行韵
作者：程敏政
朝代：明

冷吹抟沙没草莱，日高阴色未全开。人穿败叶林中去，路指荒城尽处回。旅舍晨炊供熟黍，谯楼晚角弄残梅。五年不识风尘苦，两度叨陪李贺来。暂停饥马啄荒莱，寒入重衾手倦开。残雪夜惊双涧合，鲜飙晨送一阳回。前村野色催行李，何处歌声调落梅。明发园陵天尺五，溪山应识我重来。石桥驻马问田翁，一坞深深隔树东。帝子阁前沙似粟，野神祠下路如弓。疏松古涧风微动，细草阴厓雪半融。回望红尘才数里，不知身在乱山中。东山岭上冻云重，落木寒山有虎踪。薄宦征行非汉使，老农歌颂似尧封。沙痕曳白萦枯苇，日脚垂红透曲松。短策羸骖驱不进，滥骑安得马如龙。斋居门对此山幽，且拂枯枰角两筹。百里风尘劳法从，四陵云气想宸游。官奴识路行篝火，客子凌寒坐拥裯。不尽往来分榻意，遣情时藉管城侯。旋拥山炉爇断莱，疏棂正对土床开。女墙月上催诗就，寝树风残约梦回。雪后弊衾寒似铁，病来吟骨瘦于梅。空山露下人踪灭，忽听铃声枕畔来。十年如梦漆园翁，两度西陵更向东。先帝未归黄泽马，小臣徒抱鼎湖弓。明楼雾气寒初散，御沼冰花煖欲融。想得宸游应恋此，灵舆来下月明中。野樵谁敢斲蒿莱，翠柏阴中兆域开。鹓序衣冠晨拜舞，龙宫星斗夜昭回。宣章道士声如鹤，守影中人发似梅。礼罢不须灯火伴，联镳乘月下山来。废堞荒凉水色幽，昔人曾此夜传筹。西风不见龙鸾过，斜日空馀鹿豕游。行旅似闻吹晓角，直更谁复抱寒裯。兴亡总逐浮尘散，输却青山一醉侯。晓过荒城望九重，马蹄偏识旧行踪。河山沃野围京界，烟火连村别县封。露气渐消双凤阙，日华先上万年松。城门暂与君相别，还约联珂觐六龙。
登多景楼
作者：程敏政
朝代：明

黯黯江云结暮阴，江楼高处一登临。山根乱雪来双橹，天外遥青出寸岑。归去已惭陶令赋，醉中偏爱颖师琴。鲥鱼竹笋江南路，幸及霜毛未满簪。
登富春山时乡族商人多以索逋钱寓子陵祠问其所从索者皆县官也笑赋一绝
作者：程敏政
朝代：明

争道先生百世师，富春山麓起崇祠。残碑尚刻希文记，终有廉贪立懦时。
登山联句
作者：程敏政
朝代：明

山腰同坐看云生，袖拂长松醉眼明。天地有情客我辈，古今无计避诗名。丁丁隔垄闻樵斧，默默何人对石枰。多病不禁空翠湿，振衣犹自履峥嵘。
登报恩寺塔
作者：程敏政
朝代：明

宝坊南近雨花台，入眼丹青面面开。清夜香灯千印度，红云宫阙两蓬莱。游人渐及登高节，倚马惭非作赋才。斜日长干重回首，横江一鹗正飞来。
登歙学岁寒亭和旧韵录寄岩镇汪君士和
作者：程敏政
朝代：明

隐隐长松带石屏，小亭仍揭岁寒名。古碑字灭苔争绣，曲径人稀草乱生。松老不随霜雪变，景多真比画图清。凭阑小立斜阳里，春鸟初闻第一声。
登江山壮观亭
作者：程敏政
朝代：明

整屐同登壮观亭，百年身世等飘萍。两潮漫作崩腾势，拳石终存砥柱形。返棹客愁烟树黑，浮家人占雨莎青。南来抉胜心方健，有约重寻瘗鹤铭。
登源有汪王祖齐司马墓及王庙庙后有绿照亭有石洞用故侍郎朱大同先生韵示同游仁里诸宗人
作者：程敏政
朝代：明

千载吾王此旧都，登源流水绿成湖。断碑丘垄收云气，长剑风尘忆壮图。山隔游亭闻绿照，云封仙洞似蓬壶。联镳英俊来应惯，路转峰回不问途。
登金山
作者：程敏政
朝代：明

眼中帆影去如飞，槛外波光碧四围。南北胜游皆下此，乾坤高兴独凭危。中？水品清人骨，绝海风声振客衣。张祐有诗谁更续，留云亭畔倚斜晖。大江中拥一峰孤，面面天开海岳图。黄鹄久随拳石化，白鼋能受老僧呼。遗丘漫指青囊郭，劫火犹传玉带苏。起向妙高台上立，朵云红处是皇都。
登金山·其一
作者：程敏政
朝代：明

眼中帆影去如飞，槛外波光碧四围。南北胜游皆下此，乾坤高兴独凭危。中？水品清人骨，绝海风声振客衣。张祐有诗谁更续，留云亭畔倚斜晖。
登金山·其一
作者：程敏政
朝代：明
体裁：七言律诗

眼中帆影去如飞，槛外波光碧四围。南北胜游皆下此，乾坤高兴独凭危。中�水品清人骨，绝海风声振客衣。张祐有诗谁更续，留云亭畔倚斜晖。
登金山·其二
作者：程敏政
朝代：明

大江中拥一峰孤，面面天开海岳图。黄鹄久随拳石化，白鼋能受老僧呼。遗丘漫指青囊郭，劫火犹传玉带苏。起向妙高台上立，朵云红处是皇都。
白云深处为天台赵时晖赋
作者：程敏政
朝代：明

幽人卜筑嫌山浅，直入云山十二重。傍岸野樵多失路，隔林溪碓远闻舂。衣裳露宿岚光冷，书画晴蒸海气浓。极目为君思雁荡，烂银舒卷正溶溶。
百步洪次吴原博同寅韵赠冯主事
作者：程敏政
朝代：明

彭城西上一舟来，柳岸春涛画障开。苏墨在亭留琬琰，梵宫当户出楼台。风前舣棹生羁思，洪上分司属俊才。欲借图经询古迹，何妨今日费删裁。
皋亭山
作者：程敏政
朝代：明

晓受降书夜戢兵，路人犹说伯颜名。中原多少奇男子，不向燕山立汉旌。
盆梅为南园蒋大监赋
作者：程敏政
朝代：明

雪天谁解返冰魂，春意搀先入禁门。蓓蕾渐看舒五出，胚胎疑为染孤根。尘空冀北烟花梦，思绕江南水竹村。珍重盛开应有日，洗妆先试绿醅尊。
盆池莲盛开
作者：程敏政
朝代：明

盆池荷叶似人长，菡萏开成品字妆。无奈一春离思苦，赏心空负碧筒香。
盆莲盛开饮中赠潘玉汝王廷璧戴廷器三秀才
作者：程敏政
朝代：明

盆池花照粉墙东，不数峰头十丈红。雅韵独超尘壒外，新妆初试月奁中。底须瑞露分金掌，共取清香注碧筒。良会一时真不偶，拟开佳兆为诸公。
盛子昭小景
作者：程敏政
朝代：明

风起长松鹤未还，两翁身似水云閒。一襟古意无因泻，童子携琴正过山。
直沽望海
作者：程敏政
朝代：明

击楫中流亦快哉，海门春放一帆开。五更日透烟霏出，万里风推云浪来。壮志不惊龙窟宅，奇观初识凤楼台。行边历历鱼盐士，倘有平时出众才。
石城门外有巨石临水如伏虎疑即所谓石城虎踞者
作者：程敏政
朝代：明

巨石临江浒，天教守帝关。声疑风树吼，色藉雨苔班。駮马空回首，妖狐敢抗颜。从来形胜地，千古配钟山。
石壁岭有感王推府之去
作者：程敏政
朝代：明

石梯危磴绕羊肠，千仞峰头一线长。自遣吟身来试险，回车先见数王阳。
砚瓦沟
作者：程敏政
朝代：明

一派泉声出涧长，千金犹带墨痕香。源流色正分玄武，删述功深仰素王。湘水有鱼还识字，荥河无马复呈祥。稽疑欲借图经看，断港裴回又夕阳。
祁州上巳与范嘉龙御史舟中小酌
作者：程敏政
朝代：明

偶尔相逢泗水滨，一舟谁主复谁宾。论心久已同清白，不作平时祓禊人。
祖保去岁八月二十五日亡于姑苏暂寄僧舍归瘗南山今一年矣其母忽于箧中得见旧佩香囊恸不能忍并楮钱焚其瘗处辄赋五十六字志予之悲
作者：程敏政
朝代：明

去秋今日寄僧房，泪洒西风裂寸肠。冢上已浇新麦饭，箧中犹见旧香囊。五年父子缘何短，万里关山恨更长。最是不堪怀抱处，梦魂时到枕帏旁。
离京后不暇作诗自仪真遇风渡江至龙潭驿与伯谐夜酌志喜一首
作者：程敏政
朝代：明

画舫长牵日夜行，好风天借一帆轻。涛声北拥迎銮镇，山势东蟠建业城。泽国鱼龙争起舞，水村鸡犬误相惊。清尊红烛论心地，记取江南第一程。
离婺源留别诸士友
作者：程敏政
朝代：明

僧房连日阻春霖，款意难胜别意深。但得三农今岁饱，沾裳濡足也甘心。
秋日杂兴二十首
作者：程敏政
朝代：明

溪堂客散后，败叶鸣秋雨。幽人读易罢，孤坐妙无语。纷纷雀争丛，噭噭雁投渚。羲驭何停机，新凉忽如许。掩关一欣然，惊心向来暑。矮屋南山下，喜与客分眠。就中二三子，去住长依然。为别忽云久，见我惊华颠。李生阅两载，程郎踰十年。呼童下尘榻，共读招隐篇。喜极欲忘寐，明月窥前川。偶诵壁间诗，岁月如过鸟。故人几离合，使我心杳杳。今年病稍宽，逸思凌八表。澄江翠成带，远岫青未了。平生行乐地，孰谓知音少。落日渔樵人，长歌出林杪。吾友汪豸史，昔以忠见尤。远谪天万里，携家上黄牛。十年始相面，未觉霜毛秋。儿女百世缘，晼晚三日留。离筵酒一卮，坐俯寒江流。去住意难极，听我歌远游。我虽税尘鞅，敢谢苍生忧。杂住县南郭，怀抱长不开。昼厌市井喧，夜苦更漏催。所以溪上村，欣然自裴回。起居得静安，好客时一来。开门俯脩竹，移石坐古苔。啸歌待山月，猿鸟无惊猜。幽栖老亦足，扰扰何为哉。去年黄叔度，赏我霜中春。对酒得佳咏，和者三四人。居然考槃乐，宛若桑榆亲。嘉会亦难偶，相望如隔晨。西风忽夜作，感此白发亲。幽花不相负，采采清溪滨。客有宋逸清，瘦劲如立鹤。醉唱青天歌，势欲上寥廓。迩来绝荤饮，语我以静乐。俯仰天地间，相期在林壑。朝看沙草青，暮叹岩花落。人生几何时，朱颜不如昨。行当启瑶坛，分我九还药。断石锁上游，古城当外屏。我屋居其间，上下得幽境。当时结吟社，长日领诗景。就中张文昌，才情更苕颖。南山古兰若，正据清溪浔。墙东有嘉木，下蔽一亩阴。每当三伏来，凉吹如秋深。馀年复多病，困彼炎熇侵。野僧相后先，时来涤烦心。金飙动地至，萧萧但空林。炎凉亦偶尔，倚树成孤吟。我爱向子平，所志毕婚嫁。放志游名山，触目窥大化。此公亦高人，孰可攀逸驾。世缘幸粗了，农事更多暇。周览须及时，胡为草堂下。矗矗张公山，下有浙溪水。东流汇桐江，到海清且驶。我欲穷其源，洗此双聩耳。一？毛骨寒，再酌沉疴起。蛩然俯空翠，坐弄石齿齿。不有仁峰生，同谁撷芳芷。偶开溪上园，中有竹万个。诛茅苍翠间，永日成独坐。凉飔何翛翛，流水松下过。幽人期不来，新诗听谁和。在昔黄古林，不作近代语。印我梅皋篇，直欲谐鼎吕。平生更寡合，所至恒独处。侃侃忧世心，戚戚老羁旅。空持菊花尊，宿草今几许。有怀无与言，西风动林墅。率口幽绝处，风光似斜川。上有数椽屋，下有百亩莲。阿咸颇知道，闭户攻遗编。我欲往共之，乘秋弄清涟。预买一叶舟，击节相洄沿。静窥鱼鸟乐，庶以穷吾年。往者郁不乐，驾言作郊游。萝山若老龙，一尾蟠荒陬。萧萧佛舍古，隐隐溪亭幽。引躅日西下，与客仍淹留。迩来得嘉墅，竹树环清流。此山适当门，周览无外求。乃知天与奇，坐享非人谋。眼中渐黄落，旷野来高秋。折简尘外侣，相随豁吟眸。吾宗有贞君，尚友千载士。我方直承明，相督返桑梓。至人炳几先，达者贵知止。怅望溪上云，卑歌念君子。戴生少也敏，汪生壮而赡。适兹丹桂秋，所挟堪一荐。老怀岂足此，古学宜不勌。春花宁非荣，红紫竞相绚。涧松青入云，不受雪霜变。勖哉尔同人，岁月若惊电。仰止紫阳峰，巍巍望中见。晓入水南道，老翁泣且行。抚膺向客言，病与贫相仍。前夏麦告荒，今秋粟无成。里胥剧星火，追呼责官征。感之三叹息，伫立难为情。我食日几许，悯此嗷嗷声。皇天视听远，孰与安其生。云岩一万仞，上有玄帝宫。洞穴何？砑，疑与天墀通。神辇向夜出，肃肃来阴风。下土虮虱臣，稽首空濛中。愿开赫赫威，四顾悲人穷。偃旗作雷雨，叱剑行龟龙。我当颂帝力，击壤歌年丰。平生两畏友，高风邈难攀。浩浩张东白，巍巍庄定山。连枉尺素书，远到溪堂间。欲上轩辕峰，更俯朱砂湾。尽日骋南望，呼童候柴关。安得命车至，一睹冰雪颜。临风重延伫，目送江云还。
秋日杂兴二十首·其一
作者：程敏政
朝代：明

溪堂客散后，败叶鸣秋雨。幽人读易罢，孤坐妙无语。纷纷雀争丛，噭噭雁投渚。羲驭何停机，新凉忽如许。掩关一欣然，惊心向来暑。
秋日杂兴二十首·其七
作者：程敏政
朝代：明

客有宋逸清，瘦劲如立鹤。醉唱青天歌，势欲上寥廓。迩来绝荤饮，语我以静乐。俯仰天地间，相期在林壑。朝看沙草青，暮叹岩花落。人生几何时，朱颜不如昨。行当启瑶坛，分我九还药。
秋日杂兴二十首·其三
作者：程敏政
朝代：明

偶诵壁间诗，岁月如过鸟。故人几离合，使我心杳杳。今年病稍宽，逸思凌八表。澄江翠成带，远岫青未了。平生行乐地，孰谓知音少。落日渔樵人，长歌出林杪。
秋日杂兴二十首·其九
作者：程敏政
朝代：明

南山古兰若，正据清溪浔。墙东有嘉木，下蔽一亩阴。每当三伏来，凉吹如秋深。馀年复多病，困彼炎熇侵。野僧相后先，时来涤烦心。金飙动地至，萧萧但空林。炎凉亦偶尔，倚树成孤吟。
秋日杂兴二十首·其二
作者：程敏政
朝代：明

矮屋南山下，喜与客分眠。就中二三子，去住长依然。为别忽云久，见我惊华颠。李生阅两载，程郎踰十年。呼童下尘榻，共读招隐篇。喜极欲忘寐，明月窥前川。
秋日杂兴二十首·其二十
作者：程敏政
朝代：明

平生两畏友，高风邈难攀。浩浩张东白，巍巍庄定山。连枉尺素书，远到溪堂间。欲上轩辕峰，更俯朱砂湾。尽日骋南望，呼童候柴关。安得命车至，一睹冰雪颜。临风重延伫，目送江云还。
秋日杂兴二十首·其五
作者：程敏政
朝代：明

杂住县南郭，怀抱长不开。昼厌市井喧，夜苦更漏催。所以溪上村，欣然自裴回。起居得静安，好客时一来。开门俯脩竹，移石坐古苔。啸歌待山月，猿鸟无惊猜。幽栖老亦足，扰扰何为哉。
秋日杂兴二十首·其八
作者：程敏政
朝代：明

断石锁上游，古城当外屏。我屋居其间，上下得幽境。当时结吟社，长日领诗景。就中张文昌，才情更苕颖。
秋日杂兴二十首·其六
作者：程敏政
朝代：明

去年黄叔度，赏我霜中春。对酒得佳咏，和者三四人。居然考槃乐，宛若桑榆亲。嘉会亦难偶，相望如隔晨。西风忽夜作，感此白发亲。幽花不相负，采采清溪滨。
秋日杂兴二十首·其十
作者：程敏政
朝代：明

我爱向子平，所志毕婚嫁。放志游名山，触目窥大化。此公亦高人，孰可攀逸驾。世缘幸粗了，农事更多暇。周览须及时，胡为草堂下。
秋日杂兴二十首·其十一
作者：程敏政
朝代：明

矗矗张公山，下有浙溪水。东流汇桐江，到海清且驶。我欲穷其源，洗此双聩耳。一？毛骨寒，再酌沉疴起。蛩然俯空翠，坐弄石齿齿。不有仁峰生，同谁撷芳芷。
秋日杂兴二十首·其十一
作者：程敏政
朝代：明
体裁：古风

矗矗张公山，下有浙溪水。东流汇桐江，到海清且驶。我欲穷其源，洗此双聩耳。一�毛骨寒，再酌沉疴起。蛩然俯空翠，坐弄石齿齿。不有仁峰生，同谁撷芳芷。
秋日杂兴二十首·其十七
作者：程敏政
朝代：明

戴生少也敏，汪生壮而赡。适兹丹桂秋，所挟堪一荐。老怀岂足此，古学宜不勌。春花宁非荣，红紫竞相绚。涧松青入云，不受雪霜变。勖哉尔同人，岁月若惊电。仰止紫阳峰，巍巍望中见。
秋日杂兴二十首·其十三
作者：程敏政
朝代：明

在昔黄古林，不作近代语。印我梅皋篇，直欲谐鼎吕。平生更寡合，所至恒独处。侃侃忧世心，戚戚老羁旅。空持菊花尊，宿草今几许。有怀无与言，西风动林墅。
秋日杂兴二十首·其十九
作者：程敏政
朝代：明

云岩一万仞，上有玄帝宫。洞穴何？砑，疑与天墀通。神辇向夜出，肃肃来阴风。下土虮虱臣，稽首空濛中。愿开赫赫威，四顾悲人穷。偃旗作雷雨，叱剑行龟龙。我当颂帝力，击壤歌年丰。
秋日杂兴二十首·其十九
作者：程敏政
朝代：明
体裁：古风

云岩一万仞，上有玄帝宫。洞穴何�砑，疑与天墀通。神辇向夜出，肃肃来阴风。下土虮虱臣，稽首空濛中。愿开赫赫威，四顾悲人穷。偃旗作雷雨，叱剑行龟龙。我当颂帝力，击壤歌年丰。
秋日杂兴二十首·其十二
作者：程敏政
朝代：明

偶开溪上园，中有竹万个。诛茅苍翠间，永日成独坐。凉飔何翛翛，流水松下过。幽人期不来，新诗听谁和。
秋日杂兴二十首·其十五
作者：程敏政
朝代：明

往者郁不乐，驾言作郊游。萝山若老龙，一尾蟠荒陬。萧萧佛舍古，隐隐溪亭幽。引躅日西下，与客仍淹留。迩来得嘉墅，竹树环清流。此山适当门，周览无外求。乃知天与奇，坐享非人谋。眼中渐黄落，旷野来高秋。折简尘外侣，相随豁吟眸。
秋日杂兴二十首·其十八
作者：程敏政
朝代：明

晓入水南道，老翁泣且行。抚膺向客言，病与贫相仍。前夏麦告荒，今秋粟无成。里胥剧星火，追呼责官征。感之三叹息，伫立难为情。我食日几许，悯此嗷嗷声。皇天视听远，孰与安其生。
秋日杂兴二十首·其十六
作者：程敏政
朝代：明

吾宗有贞君，尚友千载士。我方直承明，相督返桑梓。至人炳几先，达者贵知止。怅望溪上云，卑歌念君子。
秋日杂兴二十首·其十四
作者：程敏政
朝代：明

率口幽绝处，风光似斜川。上有数椽屋，下有百亩莲。阿咸颇知道，闭户攻遗编。我欲往共之，乘秋弄清涟。预买一叶舟，击节相洄沿。静窥鱼鸟乐，庶以穷吾年。
秋日杂兴二十首·其四
作者：程敏政
朝代：明

吾友汪豸史，昔以忠见尤。远谪天万里，携家上黄牛。十年始相面，未觉霜毛秋。儿女百世缘，晼晚三日留。离筵酒一卮，坐俯寒江流。去住意难极，听我歌远游。我虽税尘鞅，敢谢苍生忧。
秋日病中
作者：程敏政
朝代：明

我本山泽臞，不奈尘事扰。趋朝与儤直，长时失昏晓。况此疾侵寻，药裹讵能了。颓然卧一榻，颇似安巢鸟。衷肠杂云乱，苦恨知者少。推窗一延伫，黄叶坠林杪。寒蝉固切切，砧韵亦袅袅。羁怀苦难释，所思在江表。何时促归装，天长塞鸿杳。
秋林书屋为汪尚文赋
作者：程敏政
朝代：明

四时佳致拥山房，却到西风趣更长。日谢故人来旧雨，夜便灯火入新凉。丹枫炫彩摇书几，金桂飘香点笔床。有待石林霜气肃，听君瑶瑟鼓清商。
秦廷韶太守及九龙山樵陆懋成请游惠山遂酌第二泉饮听松庵次少师姚广孝留题旧韵一首
作者：程敏政
朝代：明

江雨吹风过，山门向晚开。汲瓶分水去，骑马听松来。老鹤惊人起，新篁夹路栽。多君怜别意，随处送春杯。
积庆堂
作者：程敏政
朝代：明

总说堂名太腐生，几家不愧此堂名。心田垦熟收三倍，义垒功深筑九成。揭日片言垂训足，履霜千古戒人明。吟场莫恨悭诗料，满耳乡评即颂声。
程氏三节妇诗
作者：程敏政
朝代：明

一节已云寡，联芳良独难。伟哉程氏妇，挺此三琅玕。朅从夫子亡，矢死为孤鸾。梯也谢膏沭，姒也捐罗纨。空闺窅无人，号恸摧肠肝。庭乌助其哀，比邻辍其餐。抚婴尚自苦，独处尤悲酸。人生几何时，日月如流丸。长者遂白头，少者颜凋残。不见昊天广，但觉春风寒。乃知帝降衷，本固不可刓。滔滔东逝水，足与回狂澜。愿言冠屦子，勿作偷生安。如此巾帼人，输彼一寸丹。长令天地间，凛凛节操完。我非刘更生，闻之坐长叹。谁当传列女，千载名弗刊。
立春前一日约江文澜侍读李子阳修撰小饮
作者：程敏政
朝代：明

卜居欣得侣，咫尺巷西东。老马能知道，新诗合注筒。鞭庭春不远，扫径雪初融。冻泼家醅在，先期一笑同。
立春南郊送驾次韵亨父
作者：程敏政
朝代：明

虎符清晓发千牛，黄道乘春出翠斿。远陋汉仪祠泰畤，早闻周乐奏崇邱。风回礼殿铃声杂，月上行宫扇影稠。共喜一宵阴色净，帝心元自与天游。前日亲郊看卜牛，天门此夕驻龙斿。斋居散吏瞻宸扆，扈跸才人识帝丘。枫陛漏随春日转，竹宫灯杂夜星稠。礼成共喜沾周宴，何必惊心数宦游。
立春南郊送驾次韵亨父·其一
作者：程敏政
朝代：明

虎符清晓发千牛，黄道乘春出翠斿。远陋汉仪祠泰畤，早闻周乐奏崇邱。风回礼殿铃声杂，月上行宫扇影稠。共喜一宵阴色净，帝心元自与天游。
立春南郊送驾次韵亨父·其二
作者：程敏政
朝代：明

前日亲郊看卜牛，天门此夕驻龙斿。斋居散吏瞻宸扆，扈跸才人识帝丘。枫陛漏随春日转，竹宫灯杂夜星稠。礼成共喜沾周宴，何必惊心数宦游。
立秋前二日游溪西竹屋马上次同游者韵
作者：程敏政
朝代：明

溪上林亭待客游，茶瓜今日定淹留。马惊小雨还成霁，蝉咽薰风已报秋。沙路散行迷远近，水禽贪浴自沉浮。望中早觉西山好，十里岚光翠欲流。久约溪西看竹来，雨中骑马到池台。鸥边水濯尘光去，鸟外天随眼界回。逃暑静便沙岸柳，借眠慵扫石林苔。病身款客仍供酒，转觉陈遵是俊才。
立秋前二日游溪西竹屋马上次同游者韵·其一
作者：程敏政
朝代：明

溪上林亭待客游，茶瓜今日定淹留。马惊小雨还成霁，蝉咽薰风已报秋。沙路散行迷远近，水禽贪浴自沉浮。望中早觉西山好，十里岚光翠欲流。
立秋前二日游溪西竹屋马上次同游者韵·其二
作者：程敏政
朝代：明

久约溪西看竹来，雨中骑马到池台。鸥边水濯尘光去，鸟外天随眼界回。逃暑静便沙岸柳，借眠慵扫石林苔。病身款客仍供酒，转觉陈遵是俊才。
立秋前五日南山晚归涉溪作
作者：程敏政
朝代：明

草岸凉风透葛衣，涉溪标浅傍鱼矶。霞明远衬青山出，月上时惊白鹭飞。村女井边提瓮汲，农人谷口荷锄归。山家屈指秋将近，不道炎官不解围。
立秋日雨
作者：程敏政
朝代：明

凉风飒然至，疏帘觉秋生。炎熇一挥扫，蟋蟀阶下鸣。玄发能几时，寒暑相代更。感之卧复起，彷徨步前楹。微风动衣袂，肃肃天宇清。帝乡岂不好，亲舍难为情。反坐念归计，踯躅东方明。
端午日与致政于景瞻京兆同至孤山
作者：程敏政
朝代：明

七年重憩孤山麓，一浣湖光净客衣。自喜舟中佳节至，谁言林下故人稀。暗香疏影新篇少，白石苍松旧冢非。更遣移尊六桥外，野鸥相见已忘机。
端午饮汊口汪端家忽记京华旧事
作者：程敏政
朝代：明

紫云溪上作端阳，忽记前年黼座傍。分艾特颁宫样虎，侑尊时出上供羊。綵丝系臂饶恩露，聚扇回风带御香。抚景不堪惊岁月，愧无才力报君王。
竹园宴集分得筑亭限韵
作者：程敏政
朝代：明

十亩筼筜翠作堆，个中宜著小亭开。坐间正挹双溪水，行处中分一径苔。清爱四围鸣剑筑，贵惭平地起楼台。愿言长作林泉主，一任诸公载酒来。
竹茶炉卷
作者：程敏政
朝代：明

新茶曾试惠山泉，拂拭筠炉手自煎。拟置水符千里外，忽惊诗案十年前。野僧暂挽孤帆住，词客遥分半榻眠。回首旧游如昨日，山中清乐羡君全。细结湘筠煮石泉，虚心宁复畏相煎。巧形自出今人上，清供曾当古佛前。可配瓦盆篘玉注，绝胜金鼎护砂眠。长安诗社如相续，得似轩辕句浑全。
竹茶炉卷·其一
作者：程敏政
朝代：明

新茶曾试惠山泉，拂拭筠炉手自煎。拟置水符千里外，忽惊诗案十年前。野僧暂挽孤帆住，词客遥分半榻眠。回首旧游如昨日，山中清乐羡君全。
竹茶炉卷·其二
作者：程敏政
朝代：明

细结湘筠煮石泉，虚心宁复畏相煎。巧形自出今人上，清供曾当古佛前。可配瓦盆篘玉注，绝胜金鼎护砂眠。长安诗社如相续，得似轩辕句浑全。
竹间冻雀图
作者：程敏政
朝代：明

冻羽飞鸣下笔难，坐疑声绕竹枝寒。良工趣在芭蕉雪，莫向筼筜作意看。
竹鹤老人山水
作者：程敏政
朝代：明

溪风吹云绕山腹，上见青山下茅屋。谁家亭子据潺湲，中隔板桥烟树绿。野艇悠悠来涧阿，晴沙白石滩声多。幽人不喜问奇字，扣舷一曲沧浪歌。
筑居郡城山麓经始之日正值立春漫赋二绝
作者：程敏政
朝代：明

卜筑山城岁几更，杜陵今幸草堂成。西邻喜接宫墙近，一酌时分泮水清。荒园拟筑见山台，直北牛山紫翠开。总说柴门新兆吉，县侯搥鼓送春来。
筑居郡城山麓经始之日正值立春漫赋二绝·其一
作者：程敏政
朝代：明

卜筑山城岁几更，杜陵今幸草堂成。西邻喜接宫墙近，一酌时分泮水清。
筑居郡城山麓经始之日正值立春漫赋二绝·其二
作者：程敏政
朝代：明

荒园拟筑见山台，直北牛山紫翠开。总说柴门新兆吉，县侯搥鼓送春来。
筠窗静读诗为山斗族孙天相作
作者：程敏政
朝代：明

少年勤学慕三馀，玉立亭亭众不如。击节常歌君子操，闭门时诵太玄书。光回夜榻亲萤火，香满晨窗辟蠹鱼。万卷可开须努力，河南家世本宗儒。
简刘竹东
作者：程敏政
朝代：明

东风日日绮罗筵，失结诗家冷淡缘。呵卒行惭松下道，伶童声涴涧中泉。沙鸥野鸟浑相避，岸草汀花亦自怜。孤负湖山好春色，向君思觅卧游篇。
简沈石田启南求画
作者：程敏政
朝代：明

孤舟摇荡出风涛，涉水登山也自劳。乞取生绡图四景，卧游容我醉松醪。
管太仆同年出示往年登楼之作别后次韵奉寄
作者：程敏政
朝代：明

留题高阁四周星，诗味那能敌韭萍。驱我不情尘滚滚，向人无恙柳青青。弹棋败却心仍喜，读易精来体自醒。夜倚船窗忆故友，不知风雨透虚棂。
簪字韵和杨维新谒陵之作
作者：程敏政
朝代：明

学馆萧萧暂盍簪，西风云散不成阴。兴阑且逐寻芳步，才拙难陪倚树吟。宦业每传三试录，家声曾畏四知金。谒陵初度闻高论，不觉山城漏已深。
紫阳书院
作者：程敏政
朝代：明

千载山堂倚故墟，儿童能识紫阳朱。乡贤依附襟裾末，县令周旋俎豆馀。恩典近延徽国谱，奎文犹刻理宗书。平生学道全无似，九拜趍庭愧小儒。
红黄二色菊
作者：程敏政
朝代：明

寥落东篱下，红黄色竞深。情知非媚俗，表此傲霜心。
约友人游松萝山
作者：程敏政
朝代：明

松萝山色望中青，云里炊烟鸟外亭。胜日与君先订约，涧觞同泛水泠泠。
约欧阳令君登高
作者：程敏政
朝代：明

秋满南山菊正黄，又惊明日是重阳。贤侯久订龙山约，不似邻封簿领忙。预向家园拂径苔，令君相约此登台。须知不是寻常出，并作郊原问稼来。
约欧阳令君登高·其一
作者：程敏政
朝代：明

秋满南山菊正黄，又惊明日是重阳。贤侯久订龙山约，不似邻封簿领忙。
约欧阳令君登高·其二
作者：程敏政
朝代：明

预向家园拂径苔，令君相约此登台。须知不是寻常出，并作郊原问稼来。
约汪仲温过南山
作者：程敏政
朝代：明

春绕南山花正开，一尊专待可人来。不辞共作寻芳客，预遣樵青扫径苔。
约黄司训汝彝
作者：程敏政
朝代：明

数茎白发感流年，三秀灵芝在目前。何地与君堪一语，云岩高处绝尘缘。
终慕
作者：程敏政
朝代：明

邢侯昔总海上军，将星一夕沉秋云。名郎克肖武且文，陟岵之念忘朝曛。幕府新开向西浙，喜乘楼船旧旌节。举目愁登阅武堂，寄治僧房寸心结。海波东逝无回川，嗣侯之孝人争怜。移却忠勋报明主，听取人歌终慕篇。
结草庵与黄二宣饮
作者：程敏政
朝代：明

厌见敲篷雨，来寻结草庵。土峰新鹫岭，石涧小龙潭。路绕蔬畦外，城当竹院南。客怀消不尽，一饭听吾谈。
结袜子·其一
作者：程敏政
朝代：明

有崇不道干天诛，西伯杖钺登戎车。夜发渭水滨，晓至岐山隅。朱丝履结忽自解，玉帐彳亍难为趋。左顾颠适右闳散，冠剑济济非庸奴。低头自结双带子，大圣自与常人殊。呜呼大圣自与常人殊，溺冠骑项将何如。梁王未赴宣武军，崇勋殿上酬元勋。君臣面庆若鱼水，心腹戈矛人不闻。天容惨淡愁风云，舄带忽解双龙纹。特敕梁王手亲结，左右不敢生纷纭。老奸长跪黼座下，浃背汗流如救焚。呜呼天子贱役尔当结，砀山贼徒何足云。
结袜子·其二
作者：程敏政
朝代：明
体裁：乐府曲辞

梁王未赴宣武军，崇勋殿上酬元勋。君臣面庆若鱼水，心腹戈矛人不闻。天容惨淡愁风云，舄带忽解双龙纹。特敕梁王手亲结，左右不敢生纷纭。老奸长跪黼座下，浃背汗流如救焚。呜呼天子贱役尔当结，砀山贼徒何足云。
结袜子其一
作者：程敏政
朝代：明
体裁：乐府曲辞

有崇不道干天诛，西伯杖钺登戎车。夜发渭水滨，晓至岐山隅。朱丝履结忽自解，玉帐彳亍难为趋。左顾颠适右闳散，冠剑济济非庸奴。低头自结双带子，大圣自与常人殊。呜呼大圣自与常人殊，溺冠骑项将何如。
绩溪许生永感卷和康亚卿李太守韵二绝
作者：程敏政
朝代：明

旧田新谷屡经秋，密线轻芸迹尚留。三尺垄头呜咽水，潺潺流恨几时休。日诵遗书立孔墙，蓼莪诗训可曾忘。显扬有业君能尽，会见荒坟草亦香。
绩溪许生永感卷和康亚卿李太守韵二绝·其一
作者：程敏政
朝代：明

旧田新谷屡经秋，密线轻芸迹尚留。三尺垄头呜咽水，潺潺流恨几时休。
绩溪许生永感卷和康亚卿李太守韵二绝·其二
作者：程敏政
朝代：明

日诵遗书立孔墙，蓼莪诗训可曾忘。显扬有业君能尽，会见荒坟草亦香。
维则轩
作者：程敏政
朝代：明

寒日下乔木，回风动前轩。忆当亲在时，于兹奉寒暄。一朝事变作，白玉埋荒园。墓庐忍栖息，三回见正元。瀼瀼春露寒，凛凛秋霜繁。伤哉罔极恩，恨不同九原。归来过庭处，阶草青更蕃。载诵下武篇，感激思圣言。高楣揭华榜，求仁示南辕。勖尔子若孙，永矢当勿谖。云山高崒嵂，涧水鸣潺湲。相望不可即，泪下空澜翻。
罗明仲以所和谢鸣治枕上有怀李宾之之作见示倚而和之
作者：程敏政
朝代：明

西斋凉夜月生初，二妙诗成一枕馀。春谷芝兰香雁荡，秋空冰玉倚匡庐。寄声白雪来青琐，落手明珠动绮疏。读罢怅然思短李，平生交好最知予。
翰林公署偶作
作者：程敏政
朝代：明

回廊寂寂锁斋居，白日都消病历馀。窃食大官无寸补，绿阴亭上勘医书。
耕读为建昌士人赋
作者：程敏政
朝代：明

古来业诗书，守分乐田野。缅怀有莘人，感激千载下。耕读者谁子，若与世情寡。朝出向陇头，一卷书在把。莫归声吾伊，隐映枌榆社。汉庭日选士，孰是力田者。愿见书有年，豳风续周雅。
耕读遗民为富溪宗人彦旻赋
作者：程敏政
朝代：明

鸡峰渺何许，下有衡门翁。朝耕事拮据，夜读如颛蒙。不慕万钟禄，安此一亩宫。逍遥斯世间，绰有先民风。北顾仰莘野，南征忆隆中。躬稼乐古道，致主成元功。圣贤今已远，出处孰可同。洁身爱徐君，遗安得庞公。毛发久云变，儿孙亦成丛。代耕复胜读，世态从污隆。恒产蔚有秋，陈编浩无穷。何当挟册往，一与歌年丰。
耶律丞相庙次韵
作者：程敏政
朝代：明

一代豪华去不还，碧峰长映紫芝颜。七分数拟尧夫邵，十倍髯过汉将关。致主力曾遵夏礼，活人功比革苗顽。穹碑已没荒祠在，谁剪荆榛表墓山。
胆瓶梅为邵用珍赋
作者：程敏政
朝代：明

雪后山窗读易时，胆瓶清晓见冰澌。老人坐悟先天理，无限春光在一枝。
胡忠安公挽章
作者：程敏政
朝代：明

品秩登三事，忠勋历五朝。衣冠存典礼，风俗被薰陶。泽国鸥盟解，钧天鹤梦遥。独留全德在，天不想风标。忆昔垂髫日，抠衣拜省庭。松筠知寿考，金玉见仪刑。命笔看题字，扶筇问治经。百年回首处，无地候台星。
胡忠安公挽章·其一
作者：程敏政
朝代：明

品秩登三事，忠勋历五朝。衣冠存典礼，风俗被薰陶。泽国鸥盟解，钧天鹤梦遥。独留全德在，天不想风标。
胡忠安公挽章·其二
作者：程敏政
朝代：明

忆昔垂髫日，抠衣拜省庭。松筠知寿考，金玉见仪刑。命笔看题字，扶筇问治经。百年回首处，无地候台星。
胡文恭佥宪邀游西湖次张天锡湖船旧韵
作者：程敏政
朝代：明

湖上来寻一日欢，春风消得旅怀宽。玉壶载酒随山住，银甲弹筝隔水看。花雨上瞻三竺远，松云高拂两峰寒。忘情潦倒沙鸥社，相好平生几豸冠。
胡氏二亲南山遥祝卷
作者：程敏政
朝代：明

遥祝南山启寿徵，木公金母庆相仍。酡颜拍拍春同上，短发萧萧雪半增。汉历一周开鹤算，禹门三级待蛟腾。旧家欢动零陵郭，绮席松醪尽几升。
腊月八日以青布寿稚女月仙
作者：程敏政
朝代：明

愿儿从此寿无涯，一疋青缣致老怀。珍重莫嫌爷礼薄，他年留取配荆钗。
腊月半后祠堂前并后园梅花盛开敬次家君卷中旧韵二首柬克俭
作者：程敏政
朝代：明

年来空对写生堂，的见冰容自不常。疏影似龙清战月，贞心如铁冷欺霜。秪知菉竹堪为友，转觉凡花不是香。风味独当充鼎实，肯随脂粉媚含章。亭亭玉立晚风前，春意终归雪意先。后院根如前院好，南枝花比北枝妍。边城旧曲吹山月，姑射新妆照水天。明发定应劳梦想，乞将消息往来传。
腊月半后祠堂前并后园梅花盛开敬次家君卷中旧韵二首柬克俭·其一
作者：程敏政
朝代：明

年来空对写生堂，的见冰容自不常。疏影似龙清战月，贞心如铁冷欺霜。秪知菉竹堪为友，转觉凡花不是香。风味独当充鼎实，肯随脂粉媚含章。
腊月半后祠堂前并后园梅花盛开敬次家君卷中旧韵二首柬克俭·其二
作者：程敏政
朝代：明

亭亭玉立晚风前，春意终归雪意先。后院根如前院好，南枝花比北枝妍。边城旧曲吹山月，姑射新妆照水天。明发定应劳梦想，乞将消息往来传。
腊月念八日得仲弟克俭南京书季弟克宽杭州书报家君已至徽州
作者：程敏政
朝代：明

两回家信一时闻，北雁如何久离群。同气影随三处月，老亲身卧万山云。怀归有约多成梦，窃禄无才可报君。学业半荒须渐白，愁颜消得付馀醺。
腊月望日至南山治装北上梅花盛开独酌花前怅然有作
作者：程敏政
朝代：明

手种寒香十八年，盛开长是得春先。江天几放尊前醉，水月从教画里传。正色向予无冷暖，繁花随尔竞丹铅。莫言头白轻相弃，冰雪交情晚更坚。
自六月来屡赐杨梅枇杷及鲥鱼诸鲜
作者：程敏政
朝代：明

素餐无补愧朝簪，殿左分鲜感圣心。触热到来船似马，退朝擎出价兼金。高堂上献贻亲喜，讲席重遭觉岁深。犬马未胜驱策意，酬恩期不负官箴。
自和
作者：程敏政
朝代：明

过眼行年四十春，江梅千里系情频。苔粘古干龙生甲，雪缀寒花玉飏尘。水墨有时看画手，杖藜无地著吟身。兴来不惜临风醉，晚节相怜定几人。
自岳王坟至净慈寺
作者：程敏政
朝代：明

栖霞山色照湖东，五日还当逆旅中。角黍谩馀骚客恨，南枝犹寄岳王忠。夕阳燕影随舟远，别浦烟霏入座空。节序催人仍吊古，一尊同趁藕花风。
自断石与司训黄伦汝彝及亲契汪锭克成族孙乙汰万并载竹筏沿溪泛至流塘饮詹贵存中家道中联句五首
作者：程敏政
朝代：明

一樽溪上作重阳，醉舞伊谁似我狂。石面风来频正帽，崖前露滴细沾裳。寻幽学士诗如画，借渡樵人筏胜航。千古牛山堪一笑，登高何必叹流光。天将翠竹载青山，秋兴都归啸咏间。隔岸渔歌来欸乃，出城游客爱孱颜。乾坤真景森然列，水石閒心偶尔关。醉倚斜阳归未得，隐居思近落星湾。重阳多雨喜今晴，远渡人从镜里行。一路青山如送客，几家黄菊待寻盟。眼中谁有登高赋，云外时闻伐木声。无酒渊明偏爱饮，四郊香秫正秋成。九日来登落石台，山开罨画水萦回。一尊何待白衣送，两屐新凌翠巘回。鸥鸟有情閒对席，诗题无数半封苔。沧浪一曲悠然去，不数悲秋宋玉才。我爱重阳菊盛开，水村随处踏秋来。峰高万仞堪游目，石涌双拳可送杯。危磴断云粘屐齿，老松圆露滴珠胎。便须重作溪亭主，分席惭无入社才。
自断石与司训黄伦汝彝及亲契汪锭克成族孙乙汰万并载竹筏沿溪泛至流塘饮詹贵存中家道中联句五首·其一
作者：程敏政
朝代：明

一樽溪上作重阳，醉舞伊谁似我狂。石面风来频正帽，崖前露滴细沾裳。寻幽学士诗如画，借渡樵人筏胜航。千古牛山堪一笑，登高何必叹流光。
自断石与司训黄伦汝彝及亲契汪锭克成族孙乙汰万并载竹筏沿溪泛至流塘饮詹贵存中家道中联句五首·其三
作者：程敏政
朝代：明

重阳多雨喜今晴，远渡人从镜里行。一路青山如送客，几家黄菊待寻盟。眼中谁有登高赋，云外时闻伐木声。无酒渊明偏爱饮，四郊香秫正秋成。
自断石与司训黄伦汝彝及亲契汪锭克成族孙乙汰万并载竹筏沿溪泛至流塘饮詹贵存中家道中联句五首·其二
作者：程敏政
朝代：明

天将翠竹载青山，秋兴都归啸咏间。隔岸渔歌来欸乃，出城游客爱孱颜。乾坤真景森然列，水石閒心偶尔关。醉倚斜阳归未得，隐居思近落星湾。
自断石与司训黄伦汝彝及亲契汪锭克成族孙乙汰万并载竹筏沿溪泛至流塘饮詹贵存中家道中联句五首·其五
作者：程敏政
朝代：明

我爱重阳菊盛开，水村随处踏秋来。峰高万仞堪游目，石涌双拳可送杯。危磴断云粘屐齿，老松圆露滴珠胎。便须重作溪亭主，分席惭无入社才。
自断石与司训黄伦汝彝及亲契汪锭克成族孙乙汰万并载竹筏沿溪泛至流塘饮詹贵存中家道中联句五首·其四
作者：程敏政
朝代：明

九日来登落石台，山开罨画水萦回。一尊何待白衣送，两屐新凌翠巘回。鸥鸟有情閒对席，诗题无数半封苔。沧浪一曲悠然去，不数悲秋宋玉才。
自玉泉亭步至功德寺
作者：程敏政
朝代：明

东风几日到郊坰，岸草汀蒲已自青。羁客乍来方纵目，野人相见亦忘形。湖当鹫岭烟光重，路入龙潭水气腥。闻说先皇曾驻跸，红云犹绕玉泉亭。
自金山口奉送孝穆太后仝葬茂陵
作者：程敏政
朝代：明

金山直北启玄堂，黯淡风云曙色凉。翠辇忽扶双凤出，祎衣还从六龙翔。姜嫄祀举坤仪重，妫汭波均庆泽长。孝穆大名知不朽，万年哀册庙中藏。
至家
作者：程敏政
朝代：明

终日思归今始归，故人乔木尚依依。庭闱喜极翻成泣，手足情深事已非。良夜却虚姜氏被，半生长负老莱衣。愁来便欲求终养，恩诏丁宁未敢违。
至日谒陵毕怀侍班诸君子
作者：程敏政
朝代：明

四寝叨陪夜奉祠，八方称庆拥朝仪。珠帘宿雾飘香篆，玉陛晨光动戟支。北伐已閒沙塞檄，东封何羡泰山碑。晴天好月归途便，倾倒奚囊慰所思。
至河间之明日拜扫先世赐茔
作者：程敏政
朝代：明

势拥长冈面四岑，千章乔木蔼成林。幽堂结聚乘生气，天语昭回焕德音。百世幸培先业厚，一家难报主恩深。敢将衣锦誇乡里，忠孝相传本夙心。
致政冯宪副佩之自浙见访同到南山竹院
作者：程敏政
朝代：明

南风惊会旧西台，扶杖呼童扫径苔。语到往年惟大噱，酒愁多处亦全开。娱情知为游山出，送别兼成看竹来。莫倚路长催早发，畏人炎日满高槐。
舜咨有诗见答再用韵复之
作者：程敏政
朝代：明

春去如流不自回，驽骀无力可鞭催。风花近日多新稿，简册何时拂旧灰。十载閒官真负主，八行明诏欲储才。攴言敢恨知音少，一寸心田只自培。
舟中清明有感寄克俭弟
作者：程敏政
朝代：明

兄弟而今一半存，想君愁上鹡鸰原。纸钱麦饭南山路，死别生离两断魂。
舟中病请医者刘宗祐与俱至德州赠别
作者：程敏政
朝代：明

临清河下识刘郎，脉理名家本凤阳。语次爱君医术正，行边宽我客愁长。丹溪自喜传新学，金匮何须说异方。坐想到门应几日，薰风吹满杏林香。
舟次富阳登陆有感
作者：程敏政
朝代：明

帆樯暂泊暮江边，舆马重过旧县前。十口提携皆骨肉，一春盘折几山川。潮生潮落无终古，人去人来似隔年。道左韶光能慰客，菜花桃萼两依然。
航济川讲经约游西山不果
作者：程敏政
朝代：明

涧水相期浣袜尘，交情谁似远公真。东风晓夜催行客，赢得西山冷笑人。
船窗新糊喜晴偶得一绝柬郑万里
作者：程敏政
朝代：明

新纸船窗似雪篷，晚晴初上夕阳红。披图为客题诗句，稍类南山竹院中。
良店道中大风夜作野泊安陵达晓风息趋连窝
作者：程敏政
朝代：明

我行沧景路，渺渺夜过亥。东风何太颠，势欲？鲸海。盘涡如阱旋，骇浪若山嵬。崩腾沙口决，斩剥岸形改。官舟浮一匏，出没渐危殆。牵夫屡前却，舟子失精采。无乃蛟龙怒，或恐鼋鼍馁。合力眠高桅，择地舣而待。家人走彷徨，船头设菹醢。相呼酹冯夷，亦欲诉真宰。狂飙俄尔恬，愁云散其叆。张帆下中流，击楫歌欸乃。起望推双篷，喜气人百倍。向来得失心，悠悠竟安在。
良店道中大风夜作野泊安陵达晓风息趋连窝
作者：程敏政
朝代：明
体裁：古风

我行沧景路，渺渺夜过亥。东风何太颠，势欲�鲸海。盘涡如阱旋，骇浪若山嵬。崩腾沙口决，斩剥岸形改。官舟浮一匏，出没渐危殆。牵夫屡前却，舟子失精采。无乃蛟龙怒，或恐鼋鼍馁。合力眠高桅，择地舣而待。家人走彷徨，船头设菹醢。相呼酹冯夷，亦欲诉真宰。狂飙俄尔恬，愁云散其叆。张帆下中流，击楫歌欸乃。起望推双篷，喜气人百倍。向来得失心，悠悠竟安在。
节庵倪先生以经学教于乡既成其子进贤举进士为御史又出其馀以淑乡之人其在德兴孙司马之塾最久予过婺源望先生之庐尚远不能往拜漫成一律奉寄
作者：程敏政
朝代：明

鹤发朱颜笑语温，隐君遥在水云村。诸生久立尚书馆，一子新开御史门。丹灶药垆堪逸老，锦衣乌帽待承恩。传经谁复倪宽在，借榻无因听一论。
芝颂
作者：程敏政
朝代：明
体裁：四言诗

有翼者丘，在国之隅。有屹者碑，在墓之衢。孰藏于斯，山回川抱。曰定兴王，维国元老。繄定兴王，维国虎臣。不世之功，视彼交人。维交有州，故中国地。孰遣弗庭，而自为异。王往征之，如鹰之扬。殄贼于荒，脱人于汤。还定招来，乃郡乃邑。告功庙社，礼绝班级。功既往矣，而弗及详。家乘无徵，闻者孔伤。济济嗣公，今天子傅。爰访爰蒐，得上功簿。如获拱璧，如还大弓。奉告于祠，天相予衷。乃属钜公，爰辑爰次。大书特书，神畀予志。乃刻贞珉，金薤青瑶。远映宸奎，上逼璇霄。松柏丸丸，奰�矗矗。蛟螭蜿蜿，后土骇肃。碑既树矣，忽炳其灵。有芝来生，一本九茎。数协阳爻，状若云朵。孰幻之根，孰名之蓏。其色正黄，毓秀中央。其本紫兮，载扬其芳。守者走告，观者如堵。谓此奇祥，匪今斯古。维王之功，愈远而明。维公之孝，弥久而贞。芝生于房，于汉中叶。祝国之釐，明明载牒。芝见于庭，有晋世臣。兆家之昌，孙子振振。维王之功，震于南土。与国咸休，盟在册府。维王之后，世显中朝。如石如玄，横玉珥貂。享祠巍巍，王在中寝。公子是承，有苾其饮。俎豆煌煌，王降于堂。公孙是将，维食之香。天显相王，河间之胄。维本之固，而末之茂。天显相王，三冈之阡。剑舄之传，维吉之延。史臣作诗，以颂厥美。一章之荣，百世之纪。
芦塘山庄今岁始一克到其境实清邃为留竟日忘返他日略加脩辟可以佚老因赋一诗
作者：程敏政
朝代：明

隔坞岚深路欲迷，石田遥带白沙溪。临塘便拟观澜阁，绕舍仍添种药畦。此地居然堪佚老，几年空尔择幽栖。寒梅一树柴门下，直与盘桓到日西。
苏墨亭
作者：程敏政
朝代：明

苏墨亭前七回过，春水茫茫懒收舵。公输门下难为工，纵有新诗不成和。高秋水落百步洪，登亭如见苏长公。大书深刻十六字，横姿逸态生长风。黄楼东来水如注，野僧山人旧知遇。石濑溅溅月满天，彷佛当时夜游处。题名一去不复还，风雨剥落莓苔斑。水神渊客那敢閟，至宝有日归人间。行河郎官访遗迹，摩挲爱此羊公石。百夫舁出泥沙中，榻本相传惊再得。风流太守惠政多，筑堤两岸高嵯峨。由来物与人交重，墨妙纷纷知奈何。
苦热与汪汝温露坐树下怅然有怀
作者：程敏政
朝代：明

赤日行天中，歘若飞火轮。炎光一回薄，勃勃来蒸人。山云惨不兴，池水枯无津。花枝半怃悴，物色多酸辛。羁怀苦不释，奈此朱明辰。虚堂敞前楹，夐寂无四邻。古槐荫庭除，扫地铺藤茵。冷然生细爽，拂拂清我神。丝桐一挥手，岸此华阳巾。玄蝉起长号，微风动青蘋。世鞅少息肩，忽忆江之滨。园池既潇洒，竹树清无尘。念我群从友，欣然奉双亲。整冠自叹息，悲哉游子身。
苦雨漫兴
作者：程敏政
朝代：明

久病朝籍未通名，雨窗且得卧天明。御街石路光凌乱，坐想诸公把滑行。青裾白面扫晴妇，冯仗精灵格上穹。黑云西行雨脚退，针线女儿争奏功。
苦雨漫兴·其一
作者：程敏政
朝代：明

久病朝籍未通名，雨窗且得卧天明。御街石路光凌乱，坐想诸公把滑行。
苦雨漫兴·其二
作者：程敏政
朝代：明

青裾白面扫晴妇，冯仗精灵格上穹。黑云西行雨脚退，针线女儿争奏功。
范蠡归湖图为师鲁侄题
作者：程敏政
朝代：明

万顷湖光足钓丝，济川功了乞归时。安流不用施篙楫，敛手舷头任所之。
荏平道中
作者：程敏政
朝代：明

落日荏平道，孤村未掩关。望中青隐隐，人说是陶山。
荣寿堂为会昌太傅公子锦衣瓒赋
作者：程敏政
朝代：明

醴泉乡中凤山秀，孕我景陵县太母。庆源衮衮生公侯，忠孝承家数元舅。元舅年过八十馀，发如皎雪颜如朱。迩来谢兵奉朝请，出入特许乘安车。手诏时来诏耆德，赐府潭潭帝城北。锦衣公子开新堂，日领孙曾候颜色。优游已似地行仙，眼看乔木上参天。讲帏史局从公旧，愿保勋名到百年。
莲沚为山东周仲瞻参议赋
作者：程敏政
朝代：明

夜来一沚雨，濯濯明新妆。朝来一沚风，苒苒闻清香。主人霄汉士，系出汝南房。言爱君子花，卓彼草木场。摇摇青玉佩，文采丹霞裳。净植无纤尘，摩挲共沧浪。岂无若耶舟，过眼矜年芳。亦有泰华井，吐词落荒唐。君家无极翁，故宅遥相望。敬读爱莲文，手泽疑未亡。溪堂白日远，庭草春风长。倚歌赋莲沚，却愧通家郎。
莹姬于书室中酿酒一缸予山行归见大喜以诗求酌不与
作者：程敏政
朝代：明
体裁：七言律诗

晓来閒步入山房，似有新醅隔院香。稍学秋蛩吟几席，忽惊春漏落糟床。急呼东道君难免，笑对西风喜欲狂。德曜有言宁为子，一尊方拟寿高堂。
菊庄图为致仕章元益给事赋
作者：程敏政
朝代：明

秋气入墟落，凉飙振疏林。繁华坐销歇，一径穿篱深。篱东有晚色，粲粲千黄金。不随时物变，肯受繁霜侵。陶令去已远，寥寥孰知音。章君琐闼彦，时名屈当今。一朝谢尘鞅，返驾鄞江浔。旧社作新主，永日消烦襟。年来婴世患，未获穷幽寻。念此松桂友，敬使丹青临。遥遥岁将晏，采采劳归心。黄花故无恙，白酒且复斟。一酌为子寿，再酌为子吟。天意久乃定，相期肃缨簪。花神永结好，冷眼窥浮沉。
菌生船窗下作
作者：程敏政
朝代：明

老舫经残雨，俄生一菌长。根连枯蘖润，色藉朵云黄。稚子能加护，灵苗或异常。题诗矜畀尔，击节和鸣榔。
葆真轩
作者：程敏政
朝代：明

白云深处小开轩，手阅南华养太元。静坐不关身外事，任他车马市尘喧。
著存堂为吴节参政赋
作者：程敏政
朝代：明

悠悠三十载，一饭不忘亲。推枕犹疑梦，登堂若见人。海桑初隔世，风木几伤神。要识全归意，平生在立身。
蒙岩为常州邵士忠处士赋
作者：程敏政
朝代：明

苍岩何巍巍，壁立倚晴汉。中有一泓泉，淅沥下岩半。绿萝水帘泻，触石星珠散。纡回坐成池，隐隐白虹粲。岩栖者谁子，跬步得幽观。徬徨此水侧，日夕味爻彖。烱然生道心，旧染如濯盥。不学蒙园叟，偶尔事空玩。养正思古人，因之重三叹。
蒲窗清隐为蔡德馨赋
作者：程敏政
朝代：明

石发森森照水寒，绿云摇动紫瑛盘。归来不道清如许，疑在君家画里看。叶叶都含淡墨痕，窗前生意蔼然存。摩挲九节如堪斸，误遣山童为洗根。
蒲窗清隐为蔡德馨赋·其一
作者：程敏政
朝代：明

石发森森照水寒，绿云摇动紫瑛盘。归来不道清如许，疑在君家画里看。
蒲窗清隐为蔡德馨赋·其二
作者：程敏政
朝代：明

叶叶都含淡墨痕，窗前生意蔼然存。摩挲九节如堪斸，误遣山童为洗根。
藻轩为锦衣千户吴孟章赋
作者：程敏政
朝代：明

将军心地清如藻，小结幽居远六街。倚榻高寒疑近水，闭门空翠欲侵阶。撷芳曾过黄泥坂，寄傲难同画舫斋。圣代只今需补衮，知君才副九重怀。
虎丘之游沈启南在坐作画一幅再赋一首
作者：程敏政
朝代：明

苍崖题字半留痕，笑倚东风酹一尊。寺主绕山开竹牖，园丁随路作花村。听经石古苔生绣，葬剑池深水不浑。入眼有诗吟未得，天机都属隐侯孙。
虎图为艾光禄天锡赋
作者：程敏政
朝代：明

于莬何由此中伏，白日寒云静山麓。草间百兽未全藏，困睡应知不成熟。玄尾空回七尺长，金眸半闪双星煜。有时独步出林莽，一声长啸千山肃。只图当道犬羊空，岂为平生食无肉。良工写此有深意，颇似高人卧空谷。投身拟结岁寒盟，上有长松下脩竹。虽云不动爪牙威，已觉风声撼庭木。儿童见之骇欲走，不敢黄昏傍墙屋。丹青逼真乃如此，恐是当时溪上牧。几思把玩发豪吟，忘却摩须手还缩。都城广厦接栋宇，入眼定知无此幅。千金可得书画传，好事谁如汉光禄。
虎图为艾光禄天锡赋
作者：程敏政
朝代：明
体裁：古风

于菟何由此中伏，白日寒云静山麓。草间百兽未全藏，困睡应知不成熟。玄尾空回七尺长，金眸半闪双星煜。有时独步出林莽，一声长啸千山肃。只图当道犬羊空，岂为平生食无肉。良工写此有深意，颇似高人卧空谷。投身拟结岁寒盟，上有长松下脩竹。虽云不动爪牙威，已觉风声撼庭木。儿童见之骇欲走，不敢黄昏傍墙屋。丹青逼真乃如此，恐是当时溪上牧。几思把玩发豪吟，忘却摩须手还缩。都城广厦接栋宇，入眼定知无此幅。千金可得书画传，好事谁如汉光禄。
虎头记
作者：程敏政
朝代：明

豸角昔为吴郡守，虎头长赠长康孙。居人一日知名字，请药纷纷出葑门。
虎跑泉和宣溪韵
作者：程敏政
朝代：明

于菟犹踞薜萝屏，须识名泉本地灵。调水可怜人更癖，濯缨谁遣梦初醒。魏公字簇山花艳，苏老诗镵石藓青。泡影果缘僧咒起，欲将真伪勘图经。
蟠桃图寿星者王璧母句容陈孺人八十
作者：程敏政
朝代：明

海上仙桃熟几番，写生光映北堂萱。九重好见旌孀节，八帙今看启寿元。庆衍太丘知阀阅，秀钟勾曲是乡园。贤郎最解君平术，甲子无烦绛老言。
行台春意
作者：程敏政
朝代：明

年年新竹破苍苔，清拂江南旧柏台。不道停云高兴发，却从江北寄春来。纷纷红绿委黄尘，入眼琅玕秀逼人。劲操不随霜雪改，行台长占四时春。风前无数翠鸾翔，粉箨初翻细细香。公暇留题诗满幅，后人应比召公棠。春雷殷殷动江村，头角峥嵘遍石根。回首一湾溪上路，为君归思绕篁墩。
行台春意·其一
作者：程敏政
朝代：明

年年新竹破苍苔，清拂江南旧柏台。不道停云高兴发，却从江北寄春来。
行台春意·其三
作者：程敏政
朝代：明

风前无数翠鸾翔，粉箨初翻细细香。公暇留题诗满幅，后人应比召公棠。
行台春意·其二
作者：程敏政
朝代：明

纷纷红绿委黄尘，入眼琅玕秀逼人。劲操不随霜雪改，行台长占四时春。
行台春意·其四
作者：程敏政
朝代：明

春雷殷殷动江村，头角峥嵘遍石根。回首一湾溪上路，为君归思绕篁墩。
衍圣公四景画
作者：程敏政
朝代：明

山前亭子万松声，溪上桃花一树明。安得此中陪杖舄，时时閒坐复閒行。不爱红莲爱白莲，一塘开近绿杨边。小童吹火翁寻句，可愧江南罨画船。一道澄江万仞峰，怀人相约采芙蓉。小亭坐纳秋声远，别浦征鸿隔岸钟。独袅吟鞭下水涯，呼童回折暗香枝。遥知野径诗成处，正及山房雪霁时。
衍圣公四景画·其一
作者：程敏政
朝代：明

山前亭子万松声，溪上桃花一树明。安得此中陪杖舄，时时閒坐复閒行。
衍圣公四景画·其三
作者：程敏政
朝代：明

一道澄江万仞峰，怀人相约采芙蓉。小亭坐纳秋声远，别浦征鸿隔岸钟。
衍圣公四景画·其二
作者：程敏政
朝代：明

不爱红莲爱白莲，一塘开近绿杨边。小童吹火翁寻句，可愧江南罨画船。
衍圣公四景画·其四
作者：程敏政
朝代：明

独袅吟鞭下水涯，呼童回折暗香枝。遥知野径诗成处，正及山房雪霁时。
衍圣公自曲阜载奇石一块至京相馈诗以谢之
作者：程敏政
朝代：明

尼山分劈小昆崙，千里航来秀可飧。续谱正堪题雪浪，呼童频为洗云根。摩挲未了平生癖，斧凿疑存太古痕。荒圃自今增胜槩，一诗先谢素王孙。
西园作假山成约诸僚友小酌
作者：程敏政
朝代：明

三年不见青山面，百计荒园小作山。新竹乱栽浑飒爽，秀峰高垛亦孱颜。谁家景出丹青上，终日身当紫翠间。等是太平樗散吏，一尊相约共娱閒。
西垣对雨有怀罗明仲祭酒用旧韵奉简
作者：程敏政
朝代：明

风回午枕梦初惊，雨促苔花绕砌生。墙角鸟喧黄屋静，树头人爱绮窗明。红尘不了真无计，白发相寻似有盟。忽忆旧游江海隔，一生知己大司成。
西宁侯著色牡丹为英国公题
作者：程敏政
朝代：明

侯门三月花如锦，分得春光与上公。何用洛阳求异谱，彩毫随处落香风。镜中谁点旧姚黄，金缕衣轻翠袖长。倦倚东风娇白日，王孙亭榭见花王。
西宁侯著色牡丹为英国公题·其一
作者：程敏政
朝代：明

侯门三月花如锦，分得春光与上公。何用洛阳求异谱，彩毫随处落香风。
西宁侯著色牡丹为英国公题·其二
作者：程敏政
朝代：明

镜中谁点旧姚黄，金缕衣轻翠袖长。倦倚东风娇白日，王孙亭榭见花王。
西山道中与友人别
作者：程敏政
朝代：明

圣恩容纳禄，随地可寻春。东道非生客，西山似故人。竹贪文字饮，萍笑宰官身。别后遥相忆，诗邮托雁频。
西涯学士再和东坡雪韵邀予同作四章
作者：程敏政
朝代：明

剪水天人万玉纤，六花随手办何严。因风不惜泥沾絮，到竹时惊箬裹盐。晓误一鸡先报寝，饥怜群雀乱投檐。书生畎亩情偏剧，喜瀹新茶试笋尖。一色遥空点去鸦，小园荒井罢翻车。地堆龙甲成沙阵，风剪鹅毛作罽花。破蔡奇功收制阃，探梅高兴属诗家。南山虎迹年来尽，冷落平原猎士叉。滕六行空势太纤，一阳才复气仍严。苦怜汉节羁青海，快想巴流下白盐。呈瑞半铺金殿瓦，妒妆偏缀玉堂檐。拥炉细读梁园赋，颇觉南朝语更尖。霏霏乘曙及昏鸦，河上冰坚欲度车。几处疲癃愁乞米，满城儿女笑团花。踵门共喜来双士，郢曲新闻得数家。起答故人挥冻笔，印泥鸿爪任交叉。
西涯学士再和东坡雪韵邀予同作四章·其一
作者：程敏政
朝代：明

剪水天人万玉纤，六花随手办何严。因风不惜泥沾絮，到竹时惊箬裹盐。晓误一鸡先报寝，饥怜群雀乱投檐。书生畎亩情偏剧，喜瀹新茶试笋尖。
西涯学士再和东坡雪韵邀予同作四章·其三
作者：程敏政
朝代：明

滕六行空势太纤，一阳才复气仍严。苦怜汉节羁青海，快想巴流下白盐。呈瑞半铺金殿瓦，妒妆偏缀玉堂檐。拥炉细读梁园赋，颇觉南朝语更尖。
西涯学士再和东坡雪韵邀予同作四章·其二
作者：程敏政
朝代：明

一色遥空点去鸦，小园荒井罢翻车。地堆龙甲成沙阵，风剪鹅毛作罽花。破蔡奇功收制阃，探梅高兴属诗家。南山虎迹年来尽，冷落平原猎士叉。
西涯学士再和东坡雪韵邀予同作四章·其四
作者：程敏政
朝代：明

霏霏乘曙及昏鸦，河上冰坚欲度车。几处疲癃愁乞米，满城儿女笑团花。踵门共喜来双士，郢曲新闻得数家。起答故人挥冻笔，印泥鸿爪任交叉。
观槐塘远祖宋丞相文清公明良庆会卷次王而勉太守韵
作者：程敏政
朝代：明

丞相勋名重斗南，讲帷曾说旧师甘。一时奏劄多忠谏，百世赓歌继美谈。秦律乍除闻板荡，孔墙中坏得肜戡。后生景行无穷意，敛手临风读再三。
观音寺望湖亭次沈中律旧韵
作者：程敏政
朝代：明

涧水分明一线来，碧天空阔镜中开。亭前医俗怜新笋，石上题名扫旧苔。野衲未惊中爨熟，林乌遥认晚钟回。春来觞咏休轻掷，白塔累累遍草莱。
观音山
作者：程敏政
朝代：明

怪石颠厓虎豹蹲，冈风长挟怒涛奔。女墙表里环天府，佛阁东西据海门。景胜我无三谢句，时平谁记六朝村。官舟落日频回首，帝业巍巍万古存。
视学归行庆贺礼毕初开史馆有诏以敏政为纂修官首
作者：程敏政
朝代：明

雨晴东观日华高，盛典相仍未觉劳。圣主临雍还驻辇，史臣分局坐挥毫。贱名何敢当明诏，优宠频烦赐上醪。金匮有严千古事，愿将驱策殿时髦。
览翠亭
作者：程敏政
朝代：明

孤绝东峰一草亭，偶来登眺俯岩扃。不知眼界宽多少，天外芙蓉万仞青。
詹驾部天泽出知建昌便道省母得五字
作者：程敏政
朝代：明

采采砀中姬，肃肃詹氏姥。夫君久违荣，家事独攻苦。帙登龟算七，儿有凤毛五。一人迥超群，宦学迈其父。诰锡盘龙书，名属司马部。朅分郡守符，绾此建昌组。仕途与家便，慈容喜先睹。松阳岁将阑，梅萼纷已吐。画堂开宿酝，綵服动新舞。遂哉忠孝心，君恩子何补。
讲筵命下甚愧疏庸不足以从诸君子之后辄赋一诗录呈舜咨侍讲养正伯常二太史
作者：程敏政
朝代：明

天王重稽古，文教被九寰。济济夔龙徒，终日奉宴閒。自惭樗散质，久厕词林间。一旦误简知，许缀经帏班。儒冠岂徒荣，君德重有关。格心古明训，志士亦孔艰。况我本承乏，何恃开天颜。所幸同袍人，逸驾难为扳。致身及此时，淳风正来还。策厉敢不勉，主恩似丘山。
讷轩为富溪宗人道宣赋
作者：程敏政
朝代：明

白圭重三复，金人亦三缄。如何啬夫辈，利口矜詀諵。多君素淳朴，玉立青巉巉。以讷署斋扁，岂为忧讥谗。非法炳明训，琅琅若英咸。慎哉一言出，谨尔六辔衔。进德匪自此，云胡分圣凡。轩居北山下，天籁多风杉。安得寡尤者，为子铭高岩。
许生孝感卷 其一 菊开五月
作者：程敏政
朝代：明

篱下黄花识孝廉，薰风佳色为谁添。相看亦有贞心在，已耐寒霜复耐炎。
许生孝感卷 其三 邻犬自驯
作者：程敏政
朝代：明

黄犬何来寂不哗，抚时堪笑亦堪嗟。莫将偶尔轻人者，无限街头肉食家。
许生孝感卷 其二 芋秀两岐
作者：程敏政
朝代：明

玉实累累带露繁，两岐佳兆厌名园。时新一荐玄台下，何必三牲慰九原。
许生孝感卷·菊开五月
作者：程敏政
朝代：明

篱下黄花识孝廉，薰风佳色为谁添。相看亦有贞心在，已耐寒霜复耐炎。玉实累累带露繁，两岐佳兆厌名园。时新一荐玄台下，何必三牲慰九原。黄犬何来寂不哗，抚时堪笑亦堪嗟。莫将偶尔轻人者，无限街头肉食家。
许由弃瓢图为廷殷侄题
作者：程敏政
朝代：明

心寂何妨响万瓢，弃心生处胜狂涛。耳尘暂灭心尘起，却恐先生见未高。
访进士何斯复于歙北黄荆渡不值时斯复方以养亲告归
作者：程敏政
朝代：明

问路寻君径出城，过桥自得绕溪行。小翻翠柳东风软，返射青山夕照明。为就江鱼长供母，暂容沙鸟一寻盟。前村种药归应晚，欲话心期恐未成。
诗例奉送倪学士舜咨清明谒陵之行
作者：程敏政
朝代：明

今年分祀园陵下，问柳寻芳亦羡渠。往日滥陪轩盖后，冒寒冲暑最怜予。青山见客无生熟，白马随春共疾徐。谏议庙前来去路，感时应复到吟馀。
诗例奉送倪学士舜咨清明谒陵之行·其一
作者：程敏政
朝代：明

今年分祀园陵下，问柳寻芳亦羡渠。往日滥陪轩盖后，冒寒冲暑最怜予。
诗例奉送倪学士舜咨清明谒陵之行·其二
作者：程敏政
朝代：明

青山见客无生熟，白马随春共疾徐。谏议庙前来去路，感时应复到吟馀。
请杨贮春太医为栽盆莲
作者：程敏政
朝代：明

老手栽莲不众同，绕阑栽药未论功。凭君为致西湖种，添我山棚十丈红。
读大司马三原王公奏议
作者：程敏政
朝代：明

三复华编思不禁，爱君忧国虑何深。忠言如出宣公手，恸哭谁知贾谊心。名字直应高北斗，文章宁止重南金。何时诏许归黄阁，坐遣苍生得傅霖。
读宋史四首 其一 太祖
作者：程敏政
朝代：明

黄袍那得便加身，禅诏由来宿搆新。地下董狐招不起，谁将心事许三臣。
读宋史四首 其三 太宗
作者：程敏政
朝代：明

野录山僧本好奇，是谁删润转生疑。由来授受分明处，涑水先生却备知。
读宋史四首·其二
作者：程敏政
朝代：明

乱离初见武功成，掌上河东未足平。开宝八年归正统，至公书法爱徐生。
读宋史四首·其四
作者：程敏政
朝代：明

金匮盟寒固可哀，何缘推出杀心来。斧声烛影都无谓，胜国诸公有史才。
读宋史四首·太祖
作者：程敏政
朝代：明

黄袍那得便加身，禅诏由来宿搆新。地下董狐招不起，谁将心事许三臣。乱离初见武功成，掌上河东未足平。开宝八年归正统，至公书法爱徐生。野录山僧本好奇，是谁删润转生疑。由来授受分明处，涑水先生却备知。金匮盟寒固可哀，何缘推出杀心来。斧声烛影都无谓，胜国诸公有史才。
调巡抚宣府张养正都宪
作者：程敏政
朝代：明

烽火中宵澈塞明，晓提精骑出严城。黄云白草刘家砦，从此边人不敢行。
谒京口魏胜将军庙
作者：程敏政
朝代：明

长风吹山矶，落日下京口。桓桓魏将军，庙食此邦久。土马剩仪卫，金书炫庭牖。忠义夙所钦，再拜酹江酒。忆当宋社南，君臣窜身走。将军起田间，意气最雄﨣。孤城江海上，日日事攻守。中原天弗畀，竟为敌所有。前旌晓不扬，雄剑夜空吼。何人始召乱，志士徒殒首。当时百战场，荒落见沙柳。千里几兴废，激烈史官手。
谒先茔于水桥干
作者：程敏政
朝代：明

松萝山色荡朝晖，先垄依然树一围。累叶相承支系在，百年今见眇孙归。坚珉近勒尚书表，故箧犹传相国衣。我愿宗人勤种德，几家文献重南徽。
谒孝陵恭赋
作者：程敏政
朝代：明

蟠龙山上柏层层，寝殿巍然紫气腾。神武尚占霜令肃，睿容如见日华升。万年成法尊周典，一代兴王祖舜陵。圣德有碑高百尺，虹光终夕照崚嶒。
谒狄梁公庙
作者：程敏政
朝代：明

香火荧煌照翠微，古祠犹在旧城非。残碑蚀土高三尺，老树凌霜大十围。只手谁扶红日上，寸心曾绕白云飞。偶来未及椒浆奠，回首青山带落晖。
谒范文正公祠二首
作者：程敏政
朝代：明

广庭端拜一尘无，门外清溪点绿芜。三代伟人生庆历，千年遗庙托姑苏。浅夫敢窃先忧号，盛德还徵后系图。徽国陋儒空仰止，海峰高绝倚天孤。范家园脚步春风，皎日英标在眼中。银杏十围家庙古，玉粳千顷义庄丰。身当文正无双士，手授中庸第一功。却走画廊看翠碣，朱弦三叹忆欧公。
谒范文正公祠二首·其一
作者：程敏政
朝代：明

广庭端拜一尘无，门外清溪点绿芜。三代伟人生庆历，千年遗庙托姑苏。浅夫敢窃先忧号，盛德还徵后系图。徽国陋儒空仰止，海峰高绝倚天孤。
谒范文正公祠二首·其二
作者：程敏政
朝代：明

范家园脚步春风，皎日英标在眼中。银杏十围家庙古，玉粳千顷义庄丰。身当文正无双士，手授中庸第一功。却走画廊看翠碣，朱弦三叹忆欧公。
谒董子祠
作者：程敏政
朝代：明

江都仍旧地，无复汉王臣。故宅碑全燬，荒园井未湮。一言分义利，三策动天人。转运今祠主，相随奠绿蘋。
谒陵出土城赠同行诸君子
作者：程敏政
朝代：明

丰镐人才比夏殷，追陪何幸得诸君。吟场博雅愁孤注，交味芳甘却众荤。废堞寒流空浩渺，御陵佳气正氤氲。永安城里刘蕡庙，旅夕还容半榻分。
谒陵憩土城瑞光寺候李符台同行
作者：程敏政
朝代：明

日下土城根，夷犹古寺门。水声墙外急，人影树中繁。燕蓟诸关拥，金元一望存。可人期不至，马上共谁论。
谒陵承西涯翰长有诗相饯次韵五篇 其一 道中作
作者：程敏政
朝代：明
体裁：七言律诗

北郭诗筒走置邮，风光长为客迟留。连村岁稔鸡鱼贱，故国城荒鹿豕游。水没断村惊旧雨，蝉依高木战新秋。青山久别今重见，一笑还能识面不。
谒陵承西涯翰长有诗相饯次韵五篇 其一 道中作
作者：程敏政
朝代：明

北郭诗筒走置邮，风光长为客迟留。连村岁稔鸡鱼贱，故国城荒鹿豕游。水没断村惊旧雨，蝉依高木战新秋。青山久别今重见，一笑还能识面不。岁华忙迫似星邮，霜入吟髭不少留。三日倡酬曾满纸，十年离合几同游。方难却老思医扁，学易隳功感奕秋。佳话不知残暑退，清风能及故人不。百岁浮生一传邮，重公英誉到今留。人间虎榜真多愧，地下龙逢可并游。孔庙作邻庭桧晚，唐宫何处井梧秋。得开祀典须贤令，能有封章达帝不。黑云成阵作诗邮，不得荒城半日留。岚黛有情随面出，雷车无定绕空游。道傍唤转林鸠午，风外飞馀石燕秋。寸寸入山惊雨意，友人还及念予不。来往浓阴若递邮，晚晴无复片云留。山呈玉笋凌空出，水幻骊龙抱月游。奇事我逢三日霁，赏心天赉一林秋。归途为问朝陵使，曾有新篇纪胜不。
谒陵承西涯翰长有诗相饯次韵五篇 其三 宿刘谏议祠下作
作者：程敏政
朝代：明
体裁：七言律诗

百岁浮生一传邮，重公英誉到今留。人间虎榜真多愧，地下龙逢可并游。孔庙作邻庭桧晚，唐宫何处井梧秋。得开祀典须贤令，能有封章达帝不。
谒陵承西涯翰长有诗相饯次韵五篇 其二 甲辰岁与子阳太史同行今十年矣感旧作
作者：程敏政
朝代：明
体裁：七言律诗

岁华忙迫似星邮，霜入吟髭不少留。三日倡酬曾满纸，十年离合几同游。方难却老思医扁，学易隳功感奕秋。佳话不知残暑退，清风能及故人不。
谒陵承西涯翰长有诗相饯次韵五篇 其五 谒陵后喜晴作
作者：程敏政
朝代：明
体裁：七言律诗

来往浓阴若递邮，晚晴无复片云留。山呈玉笋凌空出，水幻骊龙抱月游。奇事我逢三日霁，赏心天赉一林秋。归途为问朝陵使，曾有新篇纪胜不。
谒陵承西涯翰长有诗相饯次韵五篇 其四 连日忧雨作
作者：程敏政
朝代：明
体裁：七言律诗

黑云成阵作诗邮，不得荒城半日留。岚黛有情随面出，雷车无定绕空游。道傍唤转林鸠午，风外飞馀石燕秋。寸寸入山惊雨意，友人还及念予不。
谒陵游九龙池八首 其一 渡石涧
作者：程敏政
朝代：明

驱马渡南涧，涧水清且驶。蹀躞未肯前，磊磊青石子。
谒陵游九龙池八首 其七 池上峰
作者：程敏政
朝代：明

苍然百丈峰，峙此一池侧。遂令活水源，长含太古色。
谒陵游九龙池八首 其三 谷口闻鸡声
作者：程敏政
朝代：明

隐隐谷穷处，鸡犬如隔尘。下窥见墙屋，知是五陵人。
谒陵游九龙池八首 其二 问山下路
作者：程敏政
朝代：明

寻源怅何之，渺渺入荒野。裴回灌莽中，偶尔遇樵者。
谒陵游九龙池八首 其五 九龙池
作者：程敏政
朝代：明

山脉贯龙腹，山髓出龙口。九道下成池，千年溉灵囿。
谒陵游九龙池八首 其八 饮龙口泉
作者：程敏政
朝代：明

？此沆？汁，清我尘土心。临流不能去，山风振衣襟。
谒陵游九龙池八首 其八 饮龙口泉
作者：程敏政
朝代：明
体裁：五言绝句

�此沆�汁，清我尘土心。临流不能去，山风振衣襟。
谒陵游九龙池八首 其六 石壁
作者：程敏政
朝代：明

池东立石壁，巉削不可扪。颇疑天所造，鬼斧尚留痕。
谒陵游九龙池八首 其四 石田分浸
作者：程敏政
朝代：明

石田如画局，山溜细通塍。点点凫鹥白，亭亭蒲稗青。
谒陵游九龙池八首·渡石涧
作者：程敏政
朝代：明

驱马渡南涧，涧水清且驶。蹀躞未肯前，磊磊青石子。寻源怅何之，渺渺入荒野。裴回灌莽中，偶尔遇樵者。隐隐谷穷处，鸡犬如隔尘。下窥见墙屋，知是五陵人。石田如画局，山溜细通塍。点点凫鹥白，亭亭蒲稗青。山脉贯龙腹，山髓出龙口。九道下成池，千年溉灵囿。池东立石壁，巉削不可扪。颇疑天所造，鬼斧尚留痕。苍然百丈峰，峙此一池侧。遂令活水源，长含太古色。？此沆？汁，清我尘土心。临流不能去，山风振衣襟。
谢乡饮分席
作者：程敏政
朝代：明

喜雨传乡饮，心知胜昔年。笙镛疑隔座，俎豆幸分筵。礼觉周文备，仁思舜化延。荷恩惭未报，何日赋归田。
谢周草庭都尉惠酒时值戒饮
作者：程敏政
朝代：明

春满宫壶带露篘，故人分赠若为酬。正当止酒诗成处，两斛明珠惜暗投。
谢方伯辅夫妇挽诗
作者：程敏政
朝代：明

薇垣人去几春冬，曾说贤劳动九重。琬琰有文书大节，衣冠无计返生容。家庭稿在青箱贮，方岳功成紫诰封。馀庆百年流未已，凤毛谁及谢超宗。高堂偕老穴同藏，阃职名随涧水长。家训不骄亲子女，恩封犹爱布衣裳。尘埋妇苑庭萱殒，劫尽仙筹冢树苍。抚卷为君声薤露，五常真见白眉郎。
谢方伯辅夫妇挽诗·其一
作者：程敏政
朝代：明

薇垣人去几春冬，曾说贤劳动九重。琬琰有文书大节，衣冠无计返生容。家庭稿在青箱贮，方岳功成紫诰封。馀庆百年流未已，凤毛谁及谢超宗。
谢方伯辅夫妇挽诗·其二
作者：程敏政
朝代：明

高堂偕老穴同藏，阃职名随涧水长。家训不骄亲子女，恩封犹爱布衣裳。尘埋妇苑庭萱殒，劫尽仙筹冢树苍。抚卷为君声薤露，五常真见白眉郎。
谢致政汪世行令君惠塘鱼山蕨
作者：程敏政
朝代：明

蕨鳞相馈若为酬，正值嗷嗷麦未秋。一饭等为林下客，寸心空切庙堂忧。
谢都宪似公过访
作者：程敏政
朝代：明

喜雀纷纷噪竹枝，果然旌节访茅茨。同年几是论心者，未老重惊会面时。梅雨一天阴下定，萍星千里渺何之。閒情且落清尊外，共倒奚囊说近诗。
谷庵为吴医沈公美赋
作者：程敏政
朝代：明

沈翁隐侯裔，素医而好儒。有方不自秘，云是溯洄书。绕庵播嘉种，岁岁勤菑畬。平生活人手，荏苒七十馀。种谷如种药，心与造化俱。岂徒一身饱，固欲周乡闾。时今菜色者，一半回敷腴。永怀居药翁，慨彼肉食徒。安得味斯语，仁寿跻寰区。
贞寿堂寿浮梁范进士玶母
作者：程敏政
朝代：明

一堂新起奉慈颜，大扁高题华栋间。冰檗久谙心行苦，霜华深点鬓丝斑。史官执笔书孤节，王母缄泥寄九还。况有甲科贤令子，褒封不日到江关。
贡士佐时生子弥月予适至焉初予以诗寿新安千户于翁八十翁以锦帕为谢因以遗儿用为远寿之徵
作者：程敏政
朝代：明

鲛绡一幅锦云红，得自新安八十翁。虽愧犀钱并玉果，愿儿遐寿与翁同。
贺东宁伯焦公得男
作者：程敏政
朝代：明

珠箔高悬兽锦红，侯门佳气喜葱葱。啼声试处知英物，骨相生来有祖风。开宴竞投新玉果，传家先拭旧彤弓。分明世契非生客，汤饼还叨入会中。
贺屠朝宗进左都宪加太子少保
作者：程敏政
朝代：明

凤敕辉煌听晓颁，鸿恩汪濊属丹山。江南旧望传三辅，岭表新功震百蛮。左辖位当乌府印，东朝官重紫宸班。清时才杰如公少，看立勋名宇宙间。
贺徐原一亚卿得双生子
作者：程敏政
朝代：明

画堂俯通逵，佳气日葱茜。襁褓忽双生，彷佛蚌珠见。凭谁分伯仲，婉娈如一面。主人廊庙姿，慷慨济时彦。及此熊罴祥，那觉鬓丝变。升升骐骥种，采采芣苢眷。坐令阀阅家，远迩一惊羡。纷纭会汤饼，箫管动庭院。末由充贺宾，追逐叨一面。为赋瓜瓞篇，迂迟笑衰倦。
贺高挥使生子
作者：程敏政
朝代：明

锦棚香袭旧征袍，转觉王孙甲第高。喜气镇浮三日迥，啼声浑似五陵豪。四筵汤饼朝开宴，左户桑蓬夜属櫜。已是他年真将种，殷勤传付吕虔刀。
赋琼花时与杨成玉太守鲍栗之同知饮无双亭作
作者：程敏政
朝代：明

仙姬谪堕偶成丛，江北淮南淑气通。天上有容争玉雪，人间无地著青红。野塘逼路鱼吹絮，古庙依林鸟唤风。不尽閒花倾国恨，芜城斜日旧离宫。
赏王司言仪宾府千叶绯桃
作者：程敏政
朝代：明

赏心常在凤池东，一种繁华也自红。细叶巧随金剪落，靓妆匀试玉奁空。移根曾见新培上，凝睇浑如旧倚风。重凭画阑惊岁月，不辞觞咏绕芳丛。
赏菊与黄伦司训张旭贡士吴显儒士联句
作者：程敏政
朝代：明

生向东篱耐得秋，乾坤高致此为优。芳丛挹露春常在，冷艳欺霜老未休。吟对清樽聊一笑，幸逢佳景获重游。看花琢句情何极，佳客还须尽日留。无限秋光入小园，主人邀客倒清樽。高当诗品饶佳色，醉吸河流是雅言。风月也知人意好，山林能避世情喧。绕丛三嗅成新约，径有青松可共存。名园霜后数枝新，觞咏还劳我辈人。向晚自怜秋有景，狂吟谁识句惊神。杯深绿醑和香饮，枝重金盘带露陈。踏月看花能几许，肯容桃李浪争春。老圃秋容亦自奇，晚香和露缀幽枝。也知天地留生意，故向冰霜挺素姿。醉觉南山横眼底，吟瞻北斗出天涯。渊明更有来朝约，杖履追陪敢后期。
赏菊与黄伦司训张旭贡士吴显儒士联句·其一
作者：程敏政
朝代：明

生向东篱耐得秋，乾坤高致此为优。芳丛挹露春常在，冷艳欺霜老未休。吟对清樽聊一笑，幸逢佳景获重游。看花琢句情何极，佳客还须尽日留。
赏菊与黄伦司训张旭贡士吴显儒士联句·其三
作者：程敏政
朝代：明

名园霜后数枝新，觞咏还劳我辈人。向晚自怜秋有景，狂吟谁识句惊神。杯深绿醑和香饮，枝重金盘带露陈。踏月看花能几许，肯容桃李浪争春。
赏菊与黄伦司训张旭贡士吴显儒士联句·其二
作者：程敏政
朝代：明

无限秋光入小园，主人邀客倒清樽。高当诗品饶佳色，醉吸河流是雅言。风月也知人意好，山林能避世情喧。绕丛三嗅成新约，径有青松可共存。
赏菊与黄伦司训张旭贡士吴显儒士联句·其四
作者：程敏政
朝代：明

老圃秋容亦自奇，晚香和露缀幽枝。也知天地留生意，故向冰霜挺素姿。醉觉南山横眼底，吟瞻北斗出天涯。渊明更有来朝约，杖履追陪敢后期。
赏菊得里字
作者：程敏政
朝代：明

落木号空山，幽花照墟里。有客踏秋来，对酒胡不喜。正色临前轩，寒香扑书几。醉眼一摩挲，何如画图里。
赏雪次韵廉伯学士
作者：程敏政
朝代：明

忆当乘雪来，萧斋偶然憩。坐令尘虑空，何必春可禊。豪谈激清响，小饮失寒厉。我发日夜改，任尔蓦相缀。老翠森在列，妖红谢殊丽。前邻续佳盟，再白已更醉。今年告荒甚，远迩物色悴。大有思特书，粒食感同类。君王视郊牲，肃肃徼帝惠。衣冠获随步，耿耿候舆卫。居然得三白，预想苏万汇。赏券应不孤，吟筒倏先置。兴思泼蚁浓，冷未怯貂敝。尊前作赋手，敢与兔园对。心期洛下徒，不负寸阴岁。弛张姑自解，一笑出公议。此白如未已，入眼四成瑞。东郭留馀欢，西城卜新会。令严白战铁，价重扫愁彗。行乐及旬休，迂疏愧风致。
赐庄八景为周草亭驸马作 其一 路接神京
作者：程敏政
朝代：明

曲径晴沙十里通，赐庄遥枕帝城东。客来指点苍龙阙，正在红云一朵中。
赐庄八景为周草亭驸马作 其七 古柏凌霄
作者：程敏政
朝代：明

龙形夭矫入青天，根托名园几百年。大厦明堂知有待，临风三诵杜陵篇。
赐庄八景为周草亭驸马作 其三 河萦翠带
作者：程敏政
朝代：明

万绿千红绕涧栽，每逢佳处见池台。解鞍欲问门前水，源自天潢几曲来。
赐庄八景为周草亭驸马作 其二 地分云囿
作者：程敏政
朝代：明

割取东皋一半青，主家恩泽重王庭。绮檐绣户看花地，犹有先朝揽胜亭。
赐庄八景为周草亭驸马作 其五 柳塘春燕
作者：程敏政
朝代：明

青青沙岸柳成行，叠叠风漪水满塘。中有呢喃双燕子，往来偏解为春忙。
赐庄八景为周草亭驸马作 其八 仙桃凝露
作者：程敏政
朝代：明

旭日和风御水浔，万株云锦照园林。须知结实三千岁，曾受天家湛露深。
赐庄八景为周草亭驸马作 其六 槐院秋蝉
作者：程敏政
朝代：明

槐影沉沉翠不流，可人情景最宜秋。西风欲净红尘耳，一派蝉声未肯休。
赐庄八景为周草亭驸马作 其四 冈列蓝屏
作者：程敏政
朝代：明

叠阜晴冈间碧漪，势如盘谷转逶迤。游人莫道青山远，四顾葱葱亦得奇。
赐庄八景为周草亭驸马作·路接神京
作者：程敏政
朝代：明

曲径晴沙十里通，赐庄遥枕帝城东。客来指点苍龙阙，正在红云一朵中。割取东皋一半青，主家恩泽重王庭。绮檐绣户看花地，犹有先朝揽胜亭。万绿千红绕涧栽，每逢佳处见池台。解鞍欲问门前水，源自天潢几曲来。叠阜晴冈间碧漪，势如盘谷转逶迤。游人莫道青山远，四顾葱葱亦得奇。青青沙岸柳成行，叠叠风漪水满塘。中有呢喃双燕子，往来偏解为春忙。槐影沉沉翠不流，可人情景最宜秋。西风欲净红尘耳，一派蝉声未肯休。龙形夭矫入青天，根托名园几百年。大厦明堂知有待，临风三诵杜陵篇。旭日和风御水浔，万株云锦照园林。须知结实三千岁，曾受天家湛露深。
赠世医詹宗惠
作者：程敏政
朝代：明

抱疾经年体渐平，喜君医社得寻盟。参苓屡奏千金效，桑梓能敦百世情。先老衣冠誇种德，尚方供奉待知名。早衰愧乏河东笔，佳传无由纪宋清。
赠临清刘克庄孝子
作者：程敏政
朝代：明

贾肆歌楼日夜忙，清源佳丽比苏杭。道旁绰楔金书字，惊见刘家孝子坊。
赠乔尹
作者：程敏政
朝代：明

上最初书荷宠光，盛年政事古循良。沙堤学启青云彦，阙里人迎墨绶郎。竹叶上堂供拜寿，梅花沿路照归装。乌台清切储名久，几日徵书出建章。
赠云中张守
作者：程敏政
朝代：明

左竹恩荣久见分，中州人物重相闻。弦歌夜课黉宫士，饷馈秋供紫塞军。公暇拟纡防寇策，兴来时草劝农文。他年屈指云中守，卓异功名定数君。
赠佥宪李君宗元赴河南
作者：程敏政
朝代：明

一官分印佐提刑，祖席遥张郭外亭。豸服家声推右陇，皂囊风采播东溟。尊前宿霭花争艳，马首春风麦正青。河洛壮游知练达，不劳随路问图经。
赠侍郎郑公
作者：程敏政
朝代：明

东风吹绿涨平芜，彩鹢乘春向旧都。礼学共推周柱史，家声无沗郑司徒。三年献绩承优宠，两疏求归激懦夫。老大相逢愁遽别，欲将宫锦博离酤。
赠刘太古
作者：程敏政
朝代：明

潇洒刘太古，绝似鲍参军。老去诗还健，情多酒未醺。疏髯飘乱雪，长啸遏行云。何日开春社，岩花约共分。
赠别徐廷盛亲契南行
作者：程敏政
朝代：明

残暑西风促去装，潞河南下听鸣榔。小槽酒罄乡情在，半榻尘生别意长。脉理近谁谙太素，名途还子逐飞黄。题诗为订重来约，多病相烦写异方。
赠含春子
作者：程敏政
朝代：明

浮生容易白头侵，谁识东皇造化心。静坐久谙升降理，希声何择短长吟。梅苞露白香仍浅，草蘖回青色自深。闻说个中生意好，无端真乐待重寻。
赠吴远贡士赴南雍
作者：程敏政
朝代：明

禁柳青青入望馀，暖风吹雨湿征裾。北来终奏长杨赋，南去还携小戴书。驿路帆樯春水足，桥门灯火夜窗虚。承闻二老身全健，几日高堂问起居。
赠嘉兴王景福通判
作者：程敏政
朝代：明

吏部文章第一人，奉天门下拜恩新。家藏徽国遗书满，郡与宣公旧宅邻。属县迎人来画舫，监州行事等朱轮。因君相庆还相属，不负平生在泽民。
赠夏主事
作者：程敏政
朝代：明

迎养纷驰水部书，行庖仍载武昌鱼。推封指日来光宠，过客长时问起居。白首爱看陶母传，春风频试老莱裾。后园多种忘忧草，岁岁看花奉板舆。
赠天津吕昂挥使
作者：程敏政
朝代：明

百雉高城虎豹屯，将军初识吕虔孙。帆樯影匝河边路，刁斗声连海上村。青镜年华应自惜，锦囊兵法共谁论。他时不忘相逢处，驿舍迎人柳拂门。
赠宋逸清鍊师
作者：程敏政
朝代：明

坦坦物外士，萧萧林下人。乾坤两知己，时共一壶春。
赠工部祝惟贞员外三吴治水还朝
作者：程敏政
朝代：明

几年人议白茅塘，此日功归粉署郎。来往共誇新水利，疏通谁识旧河防。舜廷取次看行赏，吴地从今不奏荒。底用勒铭江畔石，东南遗老颂声长。
赠文公八世孙上舍桢特授婺源训导
作者：程敏政
朝代：明

博士承恩领故乡，自应徽国庆源长。黉宫百世诗书富，阙里三时俎豆香。社下廪人来继粟，门前童子候升堂。知君不负维桑托，霄汉巍巍见紫阳。
赠新太守王公公名哲起侍御守广平凤阳二郡今易地新安
作者：程敏政
朝代：明

朱幡摇曳入新安，夹道驩呼老豸冠。初政欲随春雨足，先声犹带旧霜寒。人传遗爱仍思寇，自幸疏慵久识韩。看取名增循吏传，紫阳山色共㠝岏。
赠方太守士华
作者：程敏政
朝代：明

北望红云半日程，我来君去不胜情。一麾命下初分宠，三尺台端久得名。春雨绿芜新别意，南山脩竹旧诗盟。遥知不负疲癃望，淮水东流足颂声。
赠方思润贡士赴南雍
作者：程敏政
朝代：明

歙州先达重怡庵，喜见诸孙庆泽覃。秋榜已传三试捷，夜窗何负一经酣。会应得意骖龙左，暂许归心逐雁南。定有青蓝叨座主，不辞他日为君惭。
赠无默子
作者：程敏政
朝代：明

广陵河下遇髯翁，对酒谈玄思不穷。慢道仙凡如许隔，也应忧乐与人同。丹台一日通名姓，青史千年纪事功。羽客从来能玩世，几人空望弱流东。
赠李士敬锦衣借其梦中旧韵
作者：程敏政
朝代：明

相门才子好谈兵，宝匣长闻一剑鸣。露布已宣平寇策，凯歌频奏入关行。古穰世远流新泽，仙李春深发旧萌。珍重百年文献在，好将忠孝答恩荣。
赠李士敬锦衣进署千户
作者：程敏政
朝代：明

绿鬓朱颜太师子，清晓彤庭拜恩旨。一日诏领千人军，总道太师今不死。太师勋德天下闻，遗编满架留香芸。诗书韬略付两子，池上凤雏原不群。伯氏才华重司玺，君也奇功著边鄙。由来难弟复难兄，世家谁及南阳李。居然隽爽薄贵游，凛如雕鹗横高秋。观君骨相岂凡种，积善自古生公侯。几许青年美声价，广坐稠谈不相下。金门夜直分虎符，玉陛晨趋候龙驾。白马锦衣光射人，东风满路飞香尘。天家雨露今更渥，勉图莫负嫖姚身。老生旧是门墙士，半世归耕本无似。酒酣击节成短歌，万里云霄壮君志。
赠欧阳令君十二咏并引 其一 歌丰年
作者：程敏政
朝代：明

令君初下车，随车一丈雪。嗣岁麦有秋，远近总驩说。继此三周星，风雨常应节。老天锡贤侯，不遣民望觖。稻陇铚艾忙，枫林鼓声彻。何处劭农文，徒焉寄愁绝。
赠欧阳令君十二咏并引 其七 昭具庆
作者：程敏政
朝代：明

六一多遗书，二老复联德。产此名家郎，不坠稽古力。朅来山县中，弦歌乐其职。有若崔玄炜，时送好消息。行行当要津，落落开寿域。皇恩定推封，迎取丹凤敕。
赠欧阳令君十二咏并引 其三 崇洛学
作者：程敏政
朝代：明

恭惟两夫子，休宁托维桑。俎豆久沦没，苔垣隔宫墙。贤哉百世士，补坠功非常。一崇遗爱祠，再作乡贤堂。弦诵有观感，草木生辉光。知君足儒吏，名共伊流长。
赠欧阳令君十二咏并引 其九 趋大朝
作者：程敏政
朝代：明

海宁地百里，封疆如子男。令君述职来，得与诸侯参。天王御紫宸，黜陟分廉贪。令君当是时，政绩鸣江南。卓彼公论出，感兹圣泽覃。老稚方引领，春风促归骖。
赠欧阳令君十二咏并引 其二 乐均赋
作者：程敏政
朝代：明

民书献天府，息耗古所珍。役法在有司，撙节敷皇仁。肃肃安成君，手绾铜章新。弗惮朱墨劳，坐令民力匀。诛索罢里胥，欢声动比邻。松萝有佳荫，不数河阳春。
赠欧阳令君十二咏并引 其五 复古阡
作者：程敏政
朝代：明

北过松萝门，孝子有先陇。南望葆真山，忠肃起高冢。更代今几年，不复薙荒茸。考图还旧物，据史得芳踵。勉哉忠孝心，邦人一倾竦。尔知令君仁，宁知令君勇。
赠欧阳令君十二咏并引 其八 美联芳
作者：程敏政
朝代：明

羡君好昆玉，次第起黄甲。平生春秋学，衮钺共书法。宛如双凤雏，瑞此文教洽。矗矗青云间，高举力不乏。诗梦恊春草，词源倒秋峡。持之问苏公，才名可相压。
赠欧阳令君十二咏并引 其六 罢宵警
作者：程敏政
朝代：明

海宁号乐土，夜户常不关。一二或梗化，往往潜榛菅。云谁事姑息，纵彼踰大闲。侃侃欧阳子，一朝破冥顽。鸣厖卧而嬉，警柝相与閒。行人亦胥庆，烟火连青山。
赠欧阳令君十二咏并引 其十 书上考
作者：程敏政
朝代：明

民功备六事，稔岁踰三秋。及此政成日，献绩来皇州。冢宰书上考，昌言告宸旒。济济鹓鹭班，长恐即见留。双旆幸且还，释我山城忧。都门一相饯，桑梓心悠悠。
赠欧阳令君十二咏并引 其十一 成地志
作者：程敏政
朝代：明

令君阅图经，长叹多阙略。梓行须完书，向我有夙约。惟兹海宁邑，胜览亦旁礴。江山号多奇，人物代有作。铅椠初释手，装潢束高阁。不遇若人贤，斯文更谁托。
赠欧阳令君十二咏并引 其十二 迓天恩
作者：程敏政
朝代：明

民喜令君来，不喜令君去。令君可淹留，终当入朝著。一日下徵书，行李戒徒御。却辞花县封，转上柏台署。耿耿存去思，纷纷播芳誉。只应揽辔日，不忘鸣琴处。
赠欧阳令君十二咏并引 其四 授鲁经
作者：程敏政
朝代：明

多君熟三传，入试擢两魁。作县本经术，民力能深培。公庭簿书暇，学子来追陪。笔底秋霜严，坐上春风回。教养有馀地，俗吏空喧豗。他时景行者，云岩碧崔嵬。
赠欧阳令君十二咏并引·歌丰年
作者：程敏政
朝代：明

令君初下车，随车一丈雪。嗣岁麦有秋，远近总驩说。继此三周星，风雨常应节。老天锡贤侯，不遣民望觖。稻陇铚艾忙，枫林鼓声彻。何处劭农文，徒焉寄愁绝。民书献天府，息耗古所珍。役法在有司，撙节敷皇仁。肃肃安成君，手绾铜章新。弗惮朱墨劳，坐令民力匀。诛索罢里胥，欢声动比邻。松萝有佳荫，不数河阳春。恭惟两夫子，休宁托维桑。俎豆久沦没，苔垣隔宫墙。贤哉百世士，补坠功非常。一崇遗爱祠，再作乡贤堂。弦诵有观感，草木生辉光。知君足儒吏，名共伊流长。多君熟三传，入试擢两魁。作县本经术，民力能深培。公庭簿书暇，学子来追陪。笔底秋霜严，坐上春风回。教养有馀地，俗吏空喧豗。他时景行者，云岩碧崔嵬。北过松萝门，孝子有先陇。南望葆真山，忠肃起高冢。更代今几年，不复薙荒茸。考图还旧物，据史得芳踵。勉哉忠孝心，邦人一倾竦。尔知令君仁，宁知令君勇。海宁号乐土，夜户常不关。一二或梗化，往往潜榛菅。云谁事姑息，纵彼踰大闲。侃侃欧阳子，一朝破冥顽。鸣厖卧而嬉，警柝相与閒。行人亦胥庆，烟火连青山。六一多遗书，二老复联德。产此名家郎，不坠稽古力。朅来山县中，弦歌乐其职。有若崔玄炜，时送好消息。行行当要津，落落开寿域。皇恩定推封，迎取丹凤敕。羡君好昆玉，次第起黄甲。平生春秋学，衮钺共书法。宛如双凤雏，瑞此文教洽。矗矗青云间，高举力不乏。诗梦恊春草，词源倒秋峡。持之问苏公，才名可相压。海宁地百里，封疆如子男。令君述职来，得与诸侯参。天王御紫宸，黜陟分廉贪。令君当是时，政绩鸣江南。卓彼公论出，感兹圣泽覃。老稚方引领，春风促归骖。民功备六事，稔岁踰三秋。及此政成日，献绩来皇州。冢宰书上考，昌言告宸旒。济济鹓鹭班，长恐即见留。双旆幸且还，释我山城忧。都门一相饯，桑梓心悠悠。令君阅图经，长叹多阙略。梓行须完书，向我有夙约。惟兹海宁邑，胜览亦旁礴。江山号多奇，人物代有作。铅椠初释手，装潢束高阁。不遇若人贤，斯文更谁托。民喜令君来，不喜令君去。令君可淹留，终当入朝著。一日下徵书，行李戒徒御。却辞花县封，转上柏台署。耿耿存去思，纷纷播芳誉。只应揽辔日，不忘鸣琴处。
赠河间丁襄教谕
作者：程敏政
朝代：明

頖水芹香袭佩裾，皋比中坐八秋馀。令丞释菜询笾豆，子弟传经候起居。春捷尚期廷试榜，年劳先入考功书。广文异日推瀛海，只在丁宽众不如。
赠泰塘画鱼程翁希明
作者：程敏政
朝代：明

叠嶂如城水满川，门前乔木翠参天。路人来往能相指，文献传家几百年。爱鱼何羡古濠梁，画出群鱼趣更长。正欲垂纶寻钓隐，何时相约水云乡。
赠泰塘画鱼程翁希明·其一
作者：程敏政
朝代：明

叠嶂如城水满川，门前乔木翠参天。路人来往能相指，文献传家几百年。
赠泰塘画鱼程翁希明·其二
作者：程敏政
朝代：明

爱鱼何羡古濠梁，画出群鱼趣更长。正欲垂纶寻钓隐，何时相约水云乡。
赠淳安丁尹鍊
作者：程敏政
朝代：明

白鹿重开讲院基，多君曾此服遗规。学分朱陆心能辨，迹比龚黄事可知。客路杯长留坐久，邻封情厚发船迟。青溪坊下人行处，他日来看德政碑。
赠王真人次倪舜咨学士韵
作者：程敏政
朝代：明

凫舄仙人岂爱官，帝教持节领黄冠。眼看红紫随春丽，手裹琅玕作夏寒。宝匣剑光晨耀雪，玉炉符火夜飞丹。蓬莱往往传书劄，几日清霄见鹤还。
赠程瑎
作者：程敏政
朝代：明

曾到星源种德坊，紫苔春雨上君堂。活人当日功多少，门外长闻橘井香。尊翁曾是凤池人，六辇时巡敢爱身。闻说赠官并录后，中兴天子劝忠频。文采风流入壮年，名门当见后昆贤。紫阳正是君同里，莫为傍人草太玄。
赠程瑎·其一
作者：程敏政
朝代：明

曾到星源种德坊，紫苔春雨上君堂。活人当日功多少，门外长闻橘井香。
赠程瑎·其三
作者：程敏政
朝代：明

文采风流入壮年，名门当见后昆贤。紫阳正是君同里，莫为傍人草太玄。
赠程瑎·其二
作者：程敏政
朝代：明

尊翁曾是凤池人，六辇时巡敢爱身。闻说赠官并录后，中兴天子劝忠频。
赠程都纪宗贵宋相文清公之裔藏有先世诰牒
作者：程敏政
朝代：明

住是真仙宅，宗传旧相家。丝纶惊岁月，楼阁俯烟霞。散局敲棋子，轻瓯泛茗花。不知归兴懒，高树集昏鸦。
赠轮老
作者：程敏政
朝代：明

江楼高处月明时，大地山河渺一丝。天上水中谁是幻，倚阑须问法轮师。
赠都宪彭公
作者：程敏政
朝代：明

笳鼓东风拥使槎，三吴随处建高牙。玺书帝付新台命，宦谱人传旧相家。令肃官曹羞簠簋，心悬农事乐桑麻。文襄况是西江彦，及取功名鬓未华。
赠陆彦功医士
作者：程敏政
朝代：明

林杏飞香拥一廛，往来多羡好心田。谱分歙邑留先业，方自忠州得世传。医国有名曾赴召，活人无算不论钱。蹇予多病劳君久，为客题诗感昔年。
赤松山
作者：程敏政
朝代：明

碧霄千仞赤松山，怅望仙踪不可攀。直拟御风游海岛，肯来随俗住人寰。夭桃一树野烟里，老鹤数声空翠间。辟谷有灵应笑我，尘中双足几时还。
赵式画芙蓉为镇江高克明同知赋
作者：程敏政
朝代：明

霜叶纷纷醉不知，名花全未觉开迟。眼中何物丹青手，解出秋江一段奇。
赵梦麟员外琼林醉归图
作者：程敏政
朝代：明

甲榜传高第，春风入北颜。琼林沾醉出，紫陌看花还。巾服存唐制，官仪簉汉班。莫将经济策，相愧画图间。
起亭图为顾谦作
作者：程敏政
朝代：明

芸香吹满读书亭，不为时名困一经。亭下种松今几载，长梢将见拂云青。
趋阙承恩图为锦衣鲁百户题
作者：程敏政
朝代：明

新从飞将破皋兰，喜拜金吾近侍官。白马溯风过御苑，锦衣流彩动长安。三秋绝塞烟尘净，一日中天雨露宽。抚景为君期远大，旧图麟阁炳如丹。
踏车行
作者：程敏政
朝代：明

田夫踏车如踏弩，田妇踏车心更苦。老天不雨将奈何，稻陇看看作焦土。我行见此三叹息，欲助农忙恨无力。假令一旱似往年，岂独忧贫复忧贼。我虽七尺金紫身，圣恩许作归耕人。诗书不了糊口计，与尔将来同苦辛。击鼓扬旗祷神福，且莫先忧食无粥。贤侯恤民天所怜，好雨时来岁还熟。
踏雪寻梅图
作者：程敏政
朝代：明

？鞍回首欲相呼，不忍轻抛万玉图。诗骨与花争胜绝，灞桥还似六桥无。
踏雪寻梅图
作者：程敏政
朝代：明
体裁：七言绝句

�鞍回首欲相呼，不忍轻抛万玉图。诗骨与花争胜绝，灞桥还似六桥无。
车田村见摘红花者时汪九宝侍行书以畀之
作者：程敏政
朝代：明

独树村中石径斜，杖藜閒叩野人家。临风忽作东篱兴，错认红花是菊花。
辋川图为段中贵题
作者：程敏政
朝代：明

右丞家住东南麓，石径盘云走川曲。山亭冰榭连数村，物色依稀画难足。右丞一去今几尘，披图忽见终南春。水榭山亭渺何许，却道园林都逼真。真耶画耶两陈迹，秀句翻成北山榭。当时习静亦少人，诗板寥寥仅裴迪。孟城坳近华子岗，芙蓉花乱辛夷香。青莎濛濛鹿群过，白石齿齿滩声长。椒园栅锁山梁右，竹馆门开野塘口。几多幽胜落荒寒，泉石遭逢正非偶。文昌好古居凤城，胸中丘壑千金轻。宋摹唐本此第一，粉黛碌碌难为情。玩芳亭与临湖并，生意满前春烱烱。我欲颜之小辋川，看尽题诗啜新茗。
辛亥秋社作
作者：程敏政
朝代：明

一丛茅屋枕潺湲，箫鼓喧阗绿树间。田社又叨三度饮，鬓丝新入几茎斑。横秋雁阵来何许，破午鸡声出近山。解绶正堪同击壤，不妨身载夕阳还。
辞朝出城借宿清化寺
作者：程敏政
朝代：明

早脱朝簪出帝城，喜分禅榻坐深更。便疑身在山中住，追笑诗从马上成。把钓未应归计拙，照人偏爱佛灯明。枕酣一夜清无梦，蕉鹿当年亦浪惊。
辟廱
作者：程敏政
朝代：明

有严辟廱，四方之则。孰其师之，一人孔硕。眷此硕人，明德是崇。穆其家风，自清惠公。侍禁有声，出教国子。横金服绯，再命伊始。戟门夜启，舍菜于庭。硕人顾瞻，是仪是刑。朝鼓镗镗，硕人升坐。诸生执经，或右或左。相帝之治，爰藉群才。迟此硕人，乐哉斯培。材成孔多，功亦云懋。耆俊之求，入副元后。允兹明良，庶事攸康。蔚有耿光，吾道之昌。
过丛山关入绩溪界巧溪桥
作者：程敏政
朝代：明

江南江北路迢迢，马上朱颜渐觉凋。今日故乡初入眼，丛山关下巧溪桥。
过丰润伯曹公留饮
作者：程敏政
朝代：明

何处西城远市哗，南薰亭榭五侯家。主人赌令频输酒，侍史敲冰旋瀹茶。清暑最怜风外竹，慰人犹得雨前花。蹇予旧契非生客，一任山头白日斜。
过临溪曹渡二石桥桥皆殷氏所修尝求予记
作者：程敏政
朝代：明

众水同归一水东，行人常此叹途穷。山腰远近过三舍，波面参差卧两虹。刻石浪传脩史笔，挥金谁续济川功。殷家尚义真难事，赢得芳声满歙中。
过乳滩
作者：程敏政
朝代：明

一棹迎风下乳滩，推篷忽得两奇观。高崖瀑水淙声远，盘石孤松堕影寒。仙境恨无同志赏，尘冠思向此中弹。他时梦想劳题句，不用千金买画看。
过五城怀黄世瑞亡友
作者：程敏政
朝代：明

落日五城道，怀人思不禁。村酤浇恨短，邻笛寄愁深。好古韩公辨，忧时贾傅心。百年公论在，吾道未消沈。
过五岭
作者：程敏政
朝代：明

览胜心雄力未疲，不愁云路转逶迤。上当华岳扪参处，下抵虞渊取日时。鬼斧有灵方可凿，画工虽巧竟何施。我来亦乏惊人句，未敢磨崖与斗奇。
过会里遐富渡宗孙希周来迎
作者：程敏政
朝代：明

借得樵夫杓，中流一棹开。岚消还荏苒，溪浅亦萦回。困欲凭乌几，寒思问绿醅。阿咸真外我，犹道玉堂来。
过余岸拜远族祖宋枢密
作者：程敏政
朝代：明

高坟山下几经春，曾是先朝执政臣。甲第儿孙惊异县，梵宫香火幸比邻。金貂入像图应在，石兽分行迹未陈。同出相湖惭后学，不堪追仰荐溪蘋。
过分水庙戏成棹歌六章
作者：程敏政
朝代：明

济河潺潺向北流，济河㶁㶁向南流。官船私舶都过此，南来北去几时休。一条河里两般风，南客张篷北落篷。天公只是无心子，有心人莫怨天公。龙王庙前石作堤，马头湾脚路成泥。莫笑水流分彼此，只缘地势有高低。东岸人家开饭奁，西岸人家垂酒帘。传道行人莫轻买，今年沽价十分添。供应船头金弹丸，醉坐船里珍馐盘。有人推篷怜饿殍，大家说是秀才官。老郎荷锸开浅洲，小儿曳缆送官舟。朝朝去见垂杨柳，不管流离苦到头。
过分水庙戏成棹歌六章·其一
作者：程敏政
朝代：明

济河潺潺向北流，济河㶁㶁向南流。官船私舶都过此，南来北去几时休。
过分水庙戏成棹歌六章·其三
作者：程敏政
朝代：明

龙王庙前石作堤，马头湾脚路成泥。莫笑水流分彼此，只缘地势有高低。
过分水庙戏成棹歌六章·其二
作者：程敏政
朝代：明

一条河里两般风，南客张篷北落篷。天公只是无心子，有心人莫怨天公。
过分水庙戏成棹歌六章·其五
作者：程敏政
朝代：明

供应船头金弹丸，醉坐船里珍馐盘。有人推篷怜饿殍，大家说是秀才官。
过分水庙戏成棹歌六章·其六
作者：程敏政
朝代：明

老郎荷锸开浅洲，小儿曳缆送官舟。朝朝去见垂杨柳，不管流离苦到头。
过分水庙戏成棹歌六章·其四
作者：程敏政
朝代：明

东岸人家开饭奁，西岸人家垂酒帘。传道行人莫轻买，今年沽价十分添。
过南镇店二首
作者：程敏政
朝代：明

阴霭如滋稚麦，野风时振枯桑。午市方趍南店，早行已届东昌。林外依依烟火，道中辘辘车声。废碣犹传蒙古，短亭正及荏平。
过南镇店二首·其一
作者：程敏政
朝代：明

阴霭如滋稚麦，野风时振枯桑。午市方趍南店，早行已届东昌。
过南镇店二首·其二
作者：程敏政
朝代：明

林外依依烟火，道中辘辘车声。废碣犹传蒙古，短亭正及荏平。
过吕梁洪遇管洪王主事
作者：程敏政
朝代：明

山形四面合，水道一支通。乱石东西岸，惊涛上下洪。懋迁充国用，疏凿仰神功。使馆劳晨爨，征帆快午风。
过太湖追和宋苏舜钦韵
作者：程敏政
朝代：明

万古渊源直到今，征帆如叶望中深。天留白塔分平野，云拥青山入太阴。江势西来寒汇玉，日华东出暖浮金。苏郎死后閒风月，吴下何人续胜吟。
过姚文敏公墓
作者：程敏政
朝代：明

三朝勋业重姚崇，最与家君契谊同。帝里风烟留故宅，仙乡山水见幽宫。两家莫报君恩厚，百世应存士论公。我忝礼闱门下客，不胜清泪落东风。